qundao/data-zh-poetry huggingface dataset:
石亭
作者：释居简
朝代：宋

苍壁痕云暖不消，午阴花影共林皋。
丹藏亭树无人守，付与县枝雪色猱。
石亭
作者：释居简
朝代：宋

苍壁痕云煖不消，午阴花影共林皋。丹藏亭树无人守，付与县枝雪色猱。
石人
作者：释居简
朝代：宋

面冷如水瘦，心刚笑竹虚。痕云衣不浣，晕藓髻难梳。七凿混沌死，十成山泽癯。谷城山下路，谁复理残书。
石人
作者：释居简
朝代：宋

面冷如水瘦，心刚笑竹虚。
痕云衣不浣，晕藓髻难梳。
七凿混沌死，十成山泽癯。
谷城山下路，谁復理残书。
石如虹至水际余名之曰渴霓
作者：释居简
朝代：宋
体裁：七言绝句

直舒千尺怒谽谺，高贴云根枕水涯。水竭欲飞仍小住，砰轰欲跨阿香车。
石林诸孙叶子云左手法二王逸蹟不下右手
作者：释居简
朝代：宋

桐轩法钟王，人鲜出其右。
出奇左运腕，亦復龙蛇走。
悠然伸劲画，壮甚紫铁钮。
番然变道古，古藤瘦牵纠。
轻墨蔓如缕，大者大如斗。
故家翰墨场，有此擅场手。
星星满青镜，入眼未始有。
四支同一初，视听有常守。
执捉与践履，造次各先后。
云何互其用，落落便相偶。
犹来幽人心，冏冏浄不垢。
衡从一机透，众妙俱辐辏。
逢原盖自得，左右均去取。
枝叶随根本，股肱副元首。
一身小天地，默窥元化母。
石林诸孙叶子云左手法二王逸迹不下右手
作者：释居简
朝代：宋

桐轩法钟王，人鲜出其右。出奇左运腕，亦复龙蛇走。悠然伸劲画，壮甚紫铁钮。番然变道古，古藤瘦牵纠。轻墨蔓如缕，大者大如斗。故家翰墨场，有此擅场手。星星满青镜，入眼未始有。四支同一初，视听有常守。执捉与践履，造次各先后。云何互其用，落落便相偶。犹来幽人心，囧囧净不垢。衡从一机透，众妙俱辐辏。逢原盖自得，左右均去取。枝叶随根本，股肱副元首。一身小天地，默窥元化母。
石窗
作者：释居简
朝代：宋

凝厌绮疎尘，玲珑沓数櫺。
櫺风随絮入，隙月带云零。
暖霭寒犹重，秋声夜不扃。
扫除平整处，欲了客儿经。
石窗
作者：释居简
朝代：宋

凝厌绮疏尘，玲珑沓数棂。棂风随絮入，隙月带云零。煖霭寒犹重，秋声夜不扃。扫除平整处，欲了客儿经。
石罅兰竹
作者：释居简
朝代：宋

筱丛疏薄总虚心，倾国香葩闯石阴。不是阿清幽思苦，属谁洴墨写萧森。
石罅兰竹
作者：释居简
朝代：宋

篠丛疎薄总虚心，倾国香葩闯石阴。
不是阿清幽思苦，属谁洴墨写萧森。
石罅水僊
作者：释居简
朝代：宋
体裁：七言绝句

缁云浅拂衬中单，苏石蒙茸伴月寒。欲与南枝分伯仲，为兄恐自季方难。
石龟廨宇可山
作者：释居简
朝代：宋

城中窥寸碧，益远益难真。檐外开荒垒，天涯见似人。骤观虽小有，侧看亦横陈。蜡屐随山视，幽寻谩苦辛。
石龟廨宇可山
作者：释居简
朝代：宋

城中闚寸碧，益远益难真。
檐外开荒垒，天涯见似人。
骤观虽小有，侧看亦横陈。
蜡屐随山眂，幽寻谩苦辛。
砥堂
作者：释居简
朝代：宋
体裁：七言绝句

寸地了无凹凸处，不容刬削岂容耕。从生至死如周道，凡圣从教一路行。
破山
作者：释居简
朝代：宋

两雄用壮勒不回，触断山脊青崔嵬。
挟风卷雨上方去，旱火击翻平地雷。
涧松盘拏俯巍跨，铁榦铜柯闯云罅。
鲜风不断璎珞珠，桧老枝腴乱零挂。
四老墓田樵牧践，莽堙蓁塞无人剪。
振古芳尘玉象高，印泥遗爪霜鸿远。
旧吟新扁皆珠璧，雕梁雪壁昏题蹟。
水流山空春昼长，番令人忆赞公房。
破山
作者：释居简
朝代：宋

两雄用壮勒不回，触断山脊青崔嵬。挟风卷雨上方去，旱火击翻平地雷。涧松盘拿俯巍跨，铁干铜柯闯云罅。鲜风不断璎珞珠，桧老枝腴乱零挂。四老墓田樵牧践，莽堙蓁塞无人剪。振古芳尘玉象高，印泥遗爪霜鸿远。旧吟新扁皆珠璧，雕梁雪壁昏题迹。水流山空春昼长，番令人忆赞公房。
破山夜集
作者：释居简
朝代：宋
体裁：五言律诗

出户天疑雪，幡然雨滴檐。未飞盈尺霰，先失半规蟾。写壁催更尽，衔枚戒夜严。却须重刻烛，橐粟剪纤纤。
破山璎珞桧
作者：释居简
朝代：宋
体裁：五言律诗

雪枝新纵纵，霜子旧玲玲。漙露烦添缀，萦风缓剪零。贯珠烦蚁度，编贝倩谁经。瑶草随山尽，来寻千岁苓。
破山高僧塔
作者：释居简
朝代：宋

寺倚四僧传，僧今已蜕蝉。塔随蓁棘老，德与苾刍全。翠滴添衣重，云低染屦鲜。何年山脊断，飞去玉蜿蜒。
破山高僧塔
作者：释居简
朝代：宋

寺倚四僧传，僧今已蜕蝉。
塔随蓁棘老，德与苾蒭全。
翠滴添衣重，云低染屦鲜。
何年山脊断，飞去玉蜿蜒。
破琴行
作者：释居简
朝代：宋

轸折徽残弦索乱，贴壁缘空暗尘满。
历声爆得黑髹皴，蛇腹庚庚成百断。
爨痕孰辨贋与真，古已往矣思古人。
木虽就槁声不槁，老龙弗吟谁解听。
得时郑卫嘈杂鸣，泯默韶頀瘖咸英。
南风不竞愠若酲，林林俚耳安知此。
寰天满地浮俗子，还我知音子钟子。
破琴行
作者：释居简
朝代：宋

轸折徽残弦索乱，贴壁缘空暗尘满。历声爆得黑髹皴，蛇腹庚庚成百断。爨痕孰辨赝与真，古已往矣思古人。木虽就槁声不槁，老龙弗吟谁解听。得时郑卫嘈杂鸣，泯默韶頀瘖咸英。南风不竞愠若酲，林林俚耳安知此。寰天满地浮俗子，还我知音子钟子。
碗柏
作者：释居简
朝代：宋
体裁：五言律诗

土入花瓷浅，林疏雪操鲜。后凋非地力，独秀是天年。老我不谐俗，惜才如养贤。明明千古意，渠自指庭前。
碧衔霞行
作者：释居简
朝代：宋

双衔金勒明霞碧，暗花隐起云如刺。霜零燕涧草根甜，长鸣振鬣飞无迹。一朝群空十二闲，在图八骏亦腼颜。乡令生并人间世，踯躅吞声敢伸喙。真人开国宗承祖，犹有幽燕两抔土。要须马上驾群雄，九重跨出苍玉虹。短鞚长驱当峻坂，却后伸前如履坦。紫驼峰荐碧琳腴，馀沥娄分明玉瓒。圉人太仆不敢侮，爪剔爬搔谨程度。屹立亭亭时却顾，趯啮谁能犯其怒。乡闻天马曾作歌，大宛西极都蒐罗。凤膺龙脊非凡驷，马肝遂误文成死。遂使刘郎葬茂陵，不到昆台十二层。
碧衔霞行
作者：释居简
朝代：宋

双衔金勒明霞碧，暗花隠起云如刺。
霜零燕涧草根甜，长鸣振鬣飞无迹。
一朝群空十二闲，在图八骏亦腼颜。
乡令生并人间世，踯躅吞声敢伸喙。
真人开国宗承祖，犹有幽燕两抔土。
要须马上驾群雄，九重跨出苍玉虹。
短鞚长驱当峻坂，却后伸前如履坦。
紫驼峯荐碧琳腴，余沥娄分明玉瓒。
圉人太仆不敢侮，爪剔爬搔谨程度。
屹立亭亭时却顾，趯嚙谁能犯其怒。
乡闻天马曾作歌，大宛西极都蒐罗。
凤膺龙脊非凡驷，马肝遂误文成死。
遂使刘郎葬茂陵，不到昆台十二层。
示僧
作者：释居简
朝代：宋
体裁：七言绝句

七宝山高聚宝舟，诸蕃舶主总经由。尔家定海宝无数，何必区区向外求。
示僧
作者：释居简
朝代：宋
体裁：七言绝句

善财去后无消息，重到华严更几人。尔向那边重到此，为吾拈却故园春。
示僧
作者：释居简
朝代：宋
体裁：七言绝句

尝闻铁杵可磨针，不信葫芦捺弗沈。人病痛多禅不病，最难医是觅安心。
示僧
作者：释居简
朝代：宋

没兴彭门出老勤，至今草木少精神。好将钝置山川底，殃害东山直下人。
示僧
作者：释居简
朝代：宋

没兴彭门出老懃，至今草木少精神。
好将钝置山川底，殃害东山直下人。
示僧
作者：释居简
朝代：宋
体裁：七言绝句

泸岂无师万里寻，壮如五月渡泸心。先搜三毒无明种，不动干戈纵又擒。
示僧
作者：释居简
朝代：宋
体裁：七言绝句

白鹤山前是汝家，小时曾此采兰芽。伊兰勿作㫋檀树，唤起凄凉五叶花。
示僧
作者：释居简
朝代：宋
体裁：七言绝句

自知无物染尘埃，说甚娘生眼未开。听汝噇空噇弗了，先须还我饭钱来。
示僧
作者：释居简
朝代：宋

见说雁山头倒卓，龙湫卷水上层空。问渠诺矩罗尊者，何故都无一字通。
示僧
作者：释居简
朝代：宋

见说鴈山头倒卓，龙湫卷水上层空。
问渠诺矩罗尊者，何故都无一字通。
示僧
作者：释居简
朝代：宋

近从夔子国中来，象马瞿塘去复回。慧日路头平处险，何曾特地设崔嵬。
示僧
作者：释居简
朝代：宋

近从夔子国中来，象马瞿塘去復回。
慧日路头平处险，何曾特地设崔嵬。
示僧
作者：释居简
朝代：宋
体裁：七言绝句

近时直指似兰亭，枣木梅花总不真。哮本不逃萧翼眼，诸方亦有姓萧人。
示僧
作者：释居简
朝代：宋

野逸师僧语带讹，早年成佛老成魔。从头至踵无灵骨，奈尔瞻风拨草何。相逢便要求禅钞，近日诸方伪钞多。慧日钞书无两样，只争些子大誵讹。
示僧·其一
作者：释居简
朝代：宋

埜逸师僧语带讹，早年成佛老成魔。
从头至踵无灵骨，奈尔瞻风拨草何。
示僧·其一
作者：释居简
朝代：宋

野逸师僧语带讹，早年成佛老成魔。从头至踵无灵骨，奈尔瞻风拨草何。
示僧·其二
作者：释居简
朝代：宋

相逢便要求禅钞，近日诸方伪钞多。慧日钞书无两样，只争些子大誵讹。
示僧·其二
作者：释居简
朝代：宋

相逢便要求禅钞，近日诸方僞钞多。
慧日钞书无两样，只争些子大誵讹。
示坚上人
作者：释居简
朝代：宋
体裁：七言绝句

因邪打正诸方会，我此从来正打邪。头白齿黄无伎俩，单单只会破人家。
示如石上人
作者：释居简
朝代：宋

直须办得身如石，一线开时石不如。
自解点头须自肯，待他人肯费分疎。
示如石上人
作者：释居简
朝代：宋

直须办得身如石，一线开时石不如。自解点头须自肯，待他人肯费分疏。
示妙上人
作者：释居简
朝代：宋
体裁：七言绝句

谭妙何须阅九旬，口吧吧地谩劳神。从来慧日无言说，笑倒口吧吧地人。
示徒
作者：释居简
朝代：宋
体裁：七言绝句

东山不管诸庄旱，无人领话最忧深。儿孙渐渐生涯别，翻笑当年错用心。
示徒弟
作者：释居简
朝代：宋

直上南山落发归，不传心法不传衣。衣盂自是闲家具，别有生涯尔合知。
示徒弟
作者：释居简
朝代：宋

直上南山落髮归，不传心法不传衣。
衣盂自是闲家具，别有生涯尔合知。
示德上人
作者：释居简
朝代：宋
体裁：七言绝句

若把重玄当此宗，粘牙带齿恶情悰。泡茶只说琴川好，试看侬家熨斗中。
示接待僧
作者：释居简
朝代：宋

门向无栖泊处开，出门风急浪崔嵬。
若还放筯忘恩底，九股红绵套不回。
示接待僧
作者：释居简
朝代：宋

门向无栖泊处开，出门风急浪崔嵬。若还放箸忘恩底，九股红绵套不回。
示日上人
作者：释居简
朝代：宋

鉴湖无日不春风，万壑千岩影现中。尔在孤山南宕住，西湖消息几时通。
示日上人
作者：释居简
朝代：宋

鑑湖无日不春风，万壑千岩影现中。
尔在孤山南宕住，西湖消息几时通。
示洞庭晓上人
作者：释居简
朝代：宋

显川曾作山中主，七十二峯环太湖。
晓到西湖太分晓，诸峰还解点头无。
示洞庭晓上人
作者：释居简
朝代：宋

显川曾作山中主，七十二峰环太湖。晓到西湖太分晓，诸峰还解点头无。
示照上人
作者：释居简
朝代：宋
体裁：七言绝句

照用同时诧合盘，衲僧开眼受他谩。何如日用当三昧，万象森罗对影寒。
示瞿上人
作者：释居简
朝代：宋

黄面瞿昙不姓瞿，检寻姓纂可曾书。
叮咛梵志尼犍子，识我胸前卍字无。
示瞿上人
作者：释居简
朝代：宋

黄面瞿昙不姓瞿，检寻姓纂可曾书。叮咛梵志尼犍子，识我胸前卐字无。
示确上人
作者：释居简
朝代：宋
体裁：七言绝句

确实工夫已掠虚，不徒谩汉又欺胡。再来伎俩都呈了，负你何妨更负吾。
示能维那
作者：释居简
朝代：宋

卢祖同名弗姓卢，须知更有赤须胡。错行北涧门前路，惆怅曹溪一滴无。
示能维那
作者：释居简
朝代：宋

卢祖同名弗姓卢，须知更有赤鬚胡。
错行北磵门前路，惆怅曹溪一滴无。
示鉴上人
作者：释居简
朝代：宋

长笑云门顾鉴咦，翻抽顾字土加泥。
从空掷剑虽无蹟，会见虚空有坏时。
示鉴上人
作者：释居简
朝代：宋

长笑云门顾鉴咦，翻抽顾字土加泥。从空掷剑虽无迹，会见虚空有坏时。
礼光状元塔
作者：释居简
朝代：宋

江湖行脚后，洋屿吃拳初。
死路从头活，生涯尽底除。
纤毫无着实，万口错传虚。
金锁今犹暖，同心媿瞎馿。
礼光状元塔
作者：释居简
朝代：宋

江湖行脚后，洋屿吃拳初。死路从头活，生涯尽底除。纤毫无著实，万口错传虚。金锁今犹暖，同心愧瞎驴。
礼别峰塔
作者：释居简
朝代：宋

济北参天树，何时此活埋。人天知敬畏，佛祖惮挤排。父祖万人杰，儿孙一样乖。？毵穿布衲，谁复裹芒鞋。
礼别峰塔
作者：释居简
朝代：宋
体裁：五言律诗

济北参天树，何时此活埋。人天知敬畏，佛祖惮挤排。父祖万人杰，儿孙一样乖。�毵穿布衲，谁复裹芒鞋。
礼别峰塔
作者：释居简
朝代：宋

济北参天树，何时此活埋。
人天知敬畏，佛祖惮挤排。
父祖万人杰，儿孙一样乖。
𣰦毶穿布衲，谁復裹芒鞵。
礼密庵塔
作者：释居简
朝代：宋

监本白拈贼，行家福建僧。分甘行异类，名不挂传灯。一句定宗旨，通身是葛藤。葛藤桩倒也，此道复中兴。
礼密庵塔
作者：释居简
朝代：宋

监本白拈贼，行家福建僧。
分甘行异类，名不挂传灯。
一句定宗旨，通身是葛藤。
葛藤桩倒也，此道復中兴。
礼尼总持塔
作者：释居简
朝代：宋
体裁：七言绝句

诵莲华品谤斯经，业识芬陀舌上生。旧日阿閦如再见，定应无此恶名声。
礼应庵塔
作者：释居简
朝代：宋
体裁：五言律诗

直指心成曲，单传蔓更滋。全身入荒草，赤膊上东司。一向攻人短，多方徇己私。杨歧五世后，作者不如斯。
礼此庵塔
作者：释居简
朝代：宋
体裁：五言律诗

痛遭圆悟手，悔上毒龙冈。义断生难续，冤深死弗忘。出言非动口，验贼不须赃。火后红莲舌，堂堂现广长。
礼真歇了菩萨塔
作者：释居简
朝代：宋

洞上芙蓉老，残花发旧枝。
话行三十载，瑞应半千期。
一掌空凡圣，羣灵入范围。
老胡如不会，却许老胡知。
礼真歇了菩萨塔
作者：释居简
朝代：宋

洞上芙蓉老，残花发旧枝。话行三十载，瑞应半千期。一掌空凡圣，群灵入范围。老胡如不会，却许老胡知。
礼韶国师塔
作者：释居简
朝代：宋

不到通玄顶，如何见国师。了无心外法，丧却目前机。法眼那知此，天台复谶谁。三峰高岌岌，孤塔更巍巍。
礼韶国师塔
作者：释居简
朝代：宋

不到通玄顶，如何见国师。
了无心外法，丧却目前机。
法眼那知此，天台復谶谁。
三峰高岌岌，孤塔更巍巍。
祝英台墓在善拳寺后
作者：释居简
朝代：宋
体裁：五言律诗

作奇男子事，博约访名流。只似深闺住，爰从断柬求。窗低延月入，幌冷为云留。只好寻班谢，泉台约雅游。
祠山解后陈舒州
作者：释居简
朝代：宋

盍步花砖草制书，尚烦丐外替中除。肯堂肯室五经笥，难弟难兄三凤雏。家学不逃钟鼎贵，野情弗与隐沦疏。乾坤肯负真宏博，聊为斯文发绪馀。
祠山解后陈舒州
作者：释居简
朝代：宋

盍步花砖草制书，尚烦丐外替中除。
肯堂肯室五经笥，难弟难兄三凤雏。
家学不逃钟鼎贵，野情弗与隠沦疎。
干坤肯负真宏博，聊为斯文发绪余。
祷雨龙祠
作者：释居简
朝代：宋

魃奚为旱虐，亟问海嵎龙。山吐四更月，楼敲三叠钟。天应怜独苦，年亦岂终凶。霹雳轰平地，霶然足四封。
祷雨龙祠
作者：释居简
朝代：宋

魃奚为旱虐，亟问海嵎龙。
山吐四更月，楼敲三迭钟。
天应怜独苦，年亦岂终凶。
霹雳轰平地，霶然足四封。
福山渡
作者：释居简
朝代：宋
体裁：五言律诗

鲸浪粘云白，狼山隔岸青。鸢来方跕跕，鸿去忽冥冥。欲济江程险，先祈海若灵。贾胡相习俗，抛掷有残经。
秀侍者致蕈
作者：释居简
朝代：宋

葵藿不甘羊酪羶，笋蕨隽永非薨鱻。
树鸡风度扫藜苋，盖其氏者尤称贤。
敷腴孕秀茁枯朽，软湿不齐相后先。
春风熏陶紫芝秀，陆地挺特荷钱圆。
虽非灵椿八千岁，要与风月三千篇。
古源阿棠文人行，荐新已办罗百笾。
开端慷慨约同饷，一语不移金石坚。
过门走致演纶手，不记旧约篝灯前。
小空在左辄反睨，解衣作质呼芳鲜。
晓罂嫩汲井花水，地炉瓦鼎相周旋。
蒲萄余沥正其味，盐酰不御全乎天。
缀盂独当第一义，曾水洗空十万钱。
不须沆瀣更疏瀹，欲跨明月凌风烟。
秀侍者�蕈
作者：释居简
朝代：宋
体裁：古风

葵藿不甘羊酪膻，笋蕨隽永非薨鲜。树鸡风度扫藜苋，盖其氏者尤称贤。敷腴孕秀茁枯朽，软湿不齐相后先。春风薰陶紫芝秀，陆地挺特荷钱圆。虽非灵椿八千岁，要与风月三千篇。古源阿棠文人行，荐新已办罗百笾。开端慷慨约同饷，一语不移金石坚。过门走致演纶手，不记旧约篝灯前。小空在左辄反睨，解衣作质呼芳鲜。晓罂嫩汲井花水，地炉瓦鼎相周旋。蒲萄馀沥正其味，盐醯不御全乎天。缀盂独当第一义，曾水洗空十万钱。不须沆瀣更疏瀹，欲跨明月凌风烟。
秋塘报陈提刑讣
作者：释居简
朝代：宋

宏博曾闻鼎足无，脚才实处即荣途。恰观次第行初志，冀懋神明振后图。齿失半唇忘屏翰，棣联双萼更纷敷。乡来少戆烦公笑，却忆公言诮故吾。
秋塘报陈提刑讣
作者：释居简
朝代：宋

宏博曾闻鼎足无，脚纔实处即荣途。
恰观次第行初志，冀懋神明振后图。
齿失半唇忘屏翰，棣联双萼更纷敷。
乡来少戆烦公笑，却忆公言诮故吾。
秋塘陈敬父席上饯薛子舒之官建康
作者：释居简
朝代：宋
体裁：七言律诗

秋塘自是眼头高，倒屣于君老更豪。兴尽有时聊访戴，法当无酒亦邀陶。乡来文字如翻水，近日工夫又反骚。月是秦淮旧时月，平分只合与金刀。
秋塘陈敬父挽章
作者：释居简
朝代：宋
体裁：五言律诗

百尺楼头卧，傍无一寸梯。谈知秋鬓苦，豪压暮潮低。白璧羞瓴甋，青丝老駃騠。不能回晚照，相与就刀圭。
秋壑
作者：释居简
朝代：宋
体裁：五言律诗

泠风在怀袖，何必借商弦。就下识天巧，适安忘地偏。寒泓嫌雪暖，秋草似春鲜。见说蓬莱远，依稀拄杖前。
秋壑亲迎
作者：释居简
朝代：宋
体裁：五言律诗

龟筮从元吉，征车庆礼成。骎骎近七夕，脉脉耿双明。羽饮黄金的，云翻紫玉泓。扇鸾蜚翰墨，谁不解卿卿。
秋壑赴豫章倅
作者：释居简
朝代：宋

西山爽气在眉睫，不在悠然得句时。髣髴长沙少年样，清新瘦岛晚唐诗。全提韬略亲分付，半倚軿星看设施。笑指貂蝉旧时物，自兜牟出恐成迟。
秋壑赴豫章倅
作者：释居简
朝代：宋

西山爽气在眉睫，不在悠然得句时。
髣髴长沙少年样，清新瘦岛晚唐诗。
全提韬畧亲分付，半倚軿星看设施。
笑指貂蝉旧时物，自兜牟出恐成迟。
秋夜
作者：释居简
朝代：宋
体裁：七言绝句

嫩凉细意入帘栊，禁树秋声未击蒙。展尽绿蕉心寸寸，几时消息到梧桐。
秋潦叹
作者：释居简
朝代：宋

疾雷振秋杪，急雨动旬浃。风中三重茅，露卧且病涉。四郊漫漫空涌波，田叟田妪鹈在河。阵头雨过阵头起，湿稼不多潢潦多。风雨声中哭声苦，泪眼不晴多似雨。不忧饥殍更流移，忧欠今年县官赋。县官勤俭知岁饥，定有德音来抚绥。老奸黠胥能巧诋，莫将白纸欺黄纸。
秋潦叹
作者：释居简
朝代：宋

疾雷振秋杪，急雨动旬浃。
风中三重茅，露卧且病涉。
四郊漫漫空涌波，田叟田妪鹈在河。
阵头雨过阵头起，湿稼不多潢潦多。
风雨声中哭声苦，泪眼不晴多似雨。
不忧饥殍更流移，忧欠今年县官赋。
县官勤俭知岁饥，定有德音来抚绥。
老姦黠胥能巧诋，莫将白纸欺黄纸。
秋雨连冬雪寄常平使者王郎中
作者：释居简
朝代：宋

九月十月闰月雨，阴晶阳采云霾？。十旬朝夕漏涔涔，岂应漏处无人补。准拟书云须少霁，破镜上天犹未已。田家屋老半閒茅，带雨旋抽仍数米。雨中集霰初廉纤，雪中更把来麰占。麰今一粒不入土，倘有些小黄厌厌。春耕仰麦今无麦，欲驱秧马饥无策。富人露廪矗如林，价高少室山人索。贪夫相时为利谋，耕夫食力毋过求。无求尚有丰凶忧，更忧螟螣蠈与蟊。常平使者深长虑，少戆安知汲长孺。开仓振粟勇不疑，救焚孰与先救饥。
秋雨连冬雪寄常平使者王郎中
作者：释居简
朝代：宋
体裁：古风

九月十月闰月雨，阴晶阳采云霾�。十旬朝夕漏涔涔，岂应漏处无人补。准拟书云须少霁，破镜上天犹未已。田家屋老半閒茅，带雨旋抽仍数米。雨中集霰初廉纤，雪中更把来麰占。麰今一粒不入土，倘有些小黄厌厌。春耕仰麦今无麦，欲驱秧马饥无策。富人露廪矗如林，价高少室山人索。贪夫相时为利谋，耕夫食力毋过求。无求尚有丰凶忧，更忧螟螣蠈与蟊。常平使者深长虑，少戆安知汲长孺。开仓振粟勇不疑，救焚孰与先救饥。
秋雨连冬雪寄常平使者王郎中
作者：释居简
朝代：宋

九月十月闰月雨，阴晶阳采云霾𢾅。
十旬朝夕漏涔涔，岂应漏处无人补。
准拟书云须少霁，破镜上天犹未已。
田家屋老半閒茅，带雨旋抽仍数米。
雨中集霰初廉纤，雪中更把来麰占。
麰今一粒不入土，倘有些小黄厌厌。
春耕仰麦今无麦，欲驱秧马饥无策。
富人露廪矗如林，价高少室山人索。
贪夫相时为利谋，耕夫食力毋过求。
无求尚有丰凶忧，更忧螟螣蠈与蟊。
常平使者深长虑，少戆安知汲长孺。
开仓振粟勇不疑，救焚孰与先救饥。
种桑
作者：释居简
朝代：宋

无衣可柰何，桑树百余窠。
拙计不及此，瘠田谁种它。
绿荷供楚制，白苎入吴歌。
金谷虽佳丽，知谁所得多。
种桑
作者：释居简
朝代：宋

无衣可柰何，桑树百馀窠。拙计不及此，瘠田谁种它。绿荷供楚制，白苧入吴歌。金谷虽佳丽，知谁所得多。
种梅
作者：释居简
朝代：宋

一枝春种水仙兄，着子先调老菜羹。
鼎铉工夫求近效，怕难得似黑衣卿。
种梅
作者：释居简
朝代：宋

一枝春种水仙兄，著子先调老菜羹。鼎铉工夫求近效，怕难得似黑衣卿。
种瓜
作者：释居简
朝代：宋
体裁：七言绝句

一亩荒园石衬沙，若为图蔓不伤瓜。丁宁落蒂方拈出，辄莫搀先摘褪花。
秦时石酒缸
作者：释居简
朝代：宋

臃肿窥秦制，曾闻酿酒来。
腹如包括胀，口作并吞开。
北筑饥难疗，东巡醉不回。
痕云疑潋滟，余沥晕苍苔。
秦时石酒缸
作者：释居简
朝代：宋

臃肿窥秦制，曾闻酿酒来。腹如包括胀，口作并吞开。北筑饥难疗，东巡醉不回。痕云疑潋滟，馀沥晕苍苔。
秦权
作者：释居简
朝代：宋

自程文法较锱铢，汗竹韦编付烬余。
倒置重轻矜缜密，不知三十六年疏。
秦权
作者：释居简
朝代：宋

自程文法较锱铢，汗竹韦编付烬馀。倒置重轻矜缜密，不知三十六年疏。
积雨
作者：释居简
朝代：宋

积雨低田欲再车，经旬湿稼糵寒沙。绝怜百念如焦谷，大浸稽天不复芽。
积雨
作者：释居简
朝代：宋

积雨低田欲再车，经旬湿稼糵寒沙。
绝怜百念如焦谷，大浸稽天不復芽。
移兰
作者：释居简
朝代：宋

莸劣熏优只自强，寄林亦足称孤芳。
故应纫佩成春服，不为无人閟国香。
移傍瘦筠同雨露，怕随行苇践牛羊。
客非九畹同心事，莫反离骚吊碧湘。
移兰
作者：释居简
朝代：宋

莸劣薰优只自强，寄林亦足称孤芳。故应纫佩成春服，不为无人閟国香。移傍瘦筠同雨露，怕随行苇践牛羊。客非九畹同心事，莫反离骚吊碧湘。
移斑竹
作者：释居简
朝代：宋

刍尧挠岁寒，巍节笑多艰。露湿添新绿，苔封减旧斑。龙雏分竺寺，帝子泣湘山。无限苍梧思，清风便往还。
移斑竹
作者：释居简
朝代：宋

蒭尧挠岁寒，巍节笑多艰。
露湿添新绿，苔封减旧斑。
龙雏分竺寺，帝子泣湘山。
无限苍梧思，清风便往还。
移梅
作者：释居简
朝代：宋
体裁：七言绝句

雪消时候带花移，花笑移迟不振奇。今岁弗须嫌早计，趁它一点未开时。
移梅竹谢彰教寺事
作者：释居简
朝代：宋

苍玉根连白玉条，湿云冉冉碧萧萧。
花含鼎实宜先发，节笑心空贵后凋。
友此双清同日种，听它六出几时飘。
不如杨柳江边树，惠浅恩疎怨不消。
移梅竹谢彰教寺事
作者：释居简
朝代：宋

苍玉根连白玉条，湿云冉冉碧萧萧。花含鼎实宜先发，节笑心空贵后凋。友此双清同日种，听它六出几时飘。不如杨柳江边树，惠浅恩疏怨不消。
移棕榈次蓬山兄韵
作者：释居简
朝代：宋

丛拍苍柄顶春寒，诗史题名胜得仙。剪出鳞皴仍节节，何曾拥肿到便便。更无曲处连黄壤，只欠横枝架老禅。来岁子鱼分树艺，檐前清影赋联绵。
移椶榈次蓬山兄韵
作者：释居简
朝代：宋

藂拍苍柄顶春寒，诗史题名胜得仙。
剪出鳞皴仍节节，何曾拥肿到便便。
更无曲处连黄壤，只欠横枝架老禅。
来岁子鱼分树艺，檐前清影赋联绵。
空东山忌日
作者：释居简
朝代：宋

笑别金銮归玉几，鳗井无风波浪起。
中兴天子紫泥新，老牛特地重穿鼻。
风云腾踏庆三朝，端自灵山同受记。
龙湫坐断最高峰，圣谛提持第一义。
侬家虀瓮深无底，炎炎毒气难迴避。
瓠落有容无滴水，无限英灵都浸死。
有时却作死马医，绝后再苏知几几。
忽闻拂袖下层翠，江上截流航一苇。
一箇闲人天地间，迈古超今谁敢拟。
浮图影裏旧经行，祖祢余殃今未已。
更运深慈等大千，毒种绵绵亦如是。
空东山忌日
作者：释居简
朝代：宋

笑别金銮归玉几，鳗井无风波浪起。中兴天子紫泥新，老牛特地重穿鼻。风云腾踏庆三朝，端自灵山同受记。龙湫坐断最高峰，圣谛提持第一义。侬家齑瓮深无底，炎炎毒气难回避。瓠落有容无滴水，无限英灵都浸死。有时却作死马医，绝后再苏知几几。忽闻拂袖下层翠，江上截流航一苇。一个闲人天地间，迈古超今谁敢拟。浮图影里旧经行，祖祢馀殃今未已。更运深慈等大千，毒种绵绵亦如是。
穿破衲赞
作者：释居简
朝代：宋
体裁：赞

针短线难穿，闲拈当负暄。不须嫌破碎，提起自完全。
立可则礼思復雪中见过
作者：释居简
朝代：宋
体裁：七言律诗

花翻云叶舞风回，新好缤缤带雨开。团破小龙寒未瀹，客如两鹤瘦飞来。白灰宿火虽同拥，黄独无苗各自煨。苕霅扁舟明日去，小须门外玉山颓。
立夏
作者：释居简
朝代：宋

弦改南熏曲自调，萦回小篆水沉消。
叶舟自打窗前过，只有杨花度小桥。
立夏
作者：释居简
朝代：宋

弦改南薰曲自调，萦回小篆水沉消。叶舟自打窗前过，只有杨花度小桥。
立春前三日雪
作者：释居简
朝代：宋

旦夕灰吹律，涟漪尚剪新。
虽正犹是腊，差晚不伤春。
夜户凝朝彩，生柴代熟薪。
老僧眉最白，寒鏁玉津津。
立春前三日雪
作者：释居简
朝代：宋

旦夕灰吹律，涟漪尚剪新。虽正犹是腊，差晚不伤春。夜户凝朝彩，生柴代熟薪。老僧眉最白，寒锁玉津津。
立春前四日天大雷电以雨
作者：释居简
朝代：宋
体裁：七言绝句

霹雳如春雨似秋，兰陵冬夜忆黄州。茂陵封禅期身后，恰恰营成小竹楼。
立秋
作者：释居简
朝代：宋

清苕早试秋，便作练光浮。雨褪荷花瘦，风生蓼叶愁。一声离岸橹，几个入城舟。惆怅田鸟响，关心卒岁忧。
立秋
作者：释居简
朝代：宋

清苕早试秋，便作练光浮。
雨褪荷花瘦，风生蓼叶愁。
一声离岸橹，几箇入城舟。
惆怅田鸟响，关心卒岁忧。
立秋前一日蛩响
作者：释居简
朝代：宋

火孕金英眇未抽，学吟先报短檠秋。傍窗袅袅清如缕，明日西风一样愁。
立秋前一日蛩响
作者：释居简
朝代：宋

火孕金英眇未抽，学吟先报短檠秋。
傍窗褭褭清如缕，明日西风一样愁。
立秋日赠竹邻陈上舍
作者：释居简
朝代：宋

秋夏才交事，征轮勇欲飞。有诗上行卷，无地扣吟扉。梅雪玲珑瘦，瓜藤蔓延肥。侯鲭易充悦，不似北山薇。
立秋日赠竹隣陈上舍
作者：释居简
朝代：宋

秋夏纔交事，征轮勇欲飞。
有诗上行卷，无地扣吟扉。
梅雪玲珑瘦，瓜藤蔓延肥。
侯鲭易充悦，不似北山薇。
端炭头求语
作者：释居简
朝代：宋
体裁：七言绝句

袖间束手不知寒，炙手从他向热官。除却火炉头上事，别无分付越州端。
竹坡丘知府哭子以偈寄之
作者：释居简
朝代：宋

绝杨合为扬雄叹，无子当于伯道哀。尚有曾元养曾子，少宽夫子哭颜回。
竹坡丘知府哭子以偈寄之
作者：释居简
朝代：宋

绝杨合为扬雄嘆，无子当于伯道哀。
尚有曾元养曾子，少宽夫子哭颜回。
竹居
作者：释居简
朝代：宋

水云不羁随所寓，破包不挂无竹处。
眼前一日无此君，朽索徒将六骏御。
岂无花木事幽讨，自然南北如歧路。
苕溪阿珂秀而古，虚心冏冏云同趣。
数椽老屋傍深云，一亩清阴着环堵。
岁寒门户不胜冷，春梦池塘时得助。
坚刚老节贯凌霜，冷澹生涯不受暑。
客来烧笋然竹枝，客去呼儿纫竹布。
更制芰荷供岁晚，旋采蕨薇歌日暮。
便从此地赋真游，更把故山为别墅。
不妨月夜据胡床，细扫苔痕印芒屦。
竹居
作者：释居简
朝代：宋

水云不羁随所寓，破包不挂无竹处。眼前一日无此君，朽索徒将六骏御。岂无花木事幽讨，自然南北如歧路。苕溪阿珂秀而古，虚心囧囧云同趣。数椽老屋傍深云，一亩清阴著环堵。岁寒门户不胜冷，春梦池塘时得助。坚刚老节贯凌霜，冷澹生涯不受暑。客来烧笋然竹枝，客去呼儿纫竹布。更制芰荷供岁晚，旋采蕨薇歌日暮。便从此地赋真游，更把故山为别墅。不妨月夜据胡床，细扫苔痕印芒屦。
竹岩名其弟别馆曰山水窟
作者：释居简
朝代：宋
体裁：五言律诗

醉翁不在酒，似与老坡盟。同德裕仁智，如君难弟兄。可无经笥猎，亦有管城耕。唤起旧山贼，清吟入细评。
竹岩赋孙谷桥墦间图人徒知献谀可罪竹岩取受谀者併按
作者：释居简
朝代：宋

宁图豕负涂，毋写乞墦图。
枉着迂奇思，徒将媿贱夫。
矫情工谄媚，失计堕闚阈。
逐鹿身忘反，亡羊口谩糊。
饱虽令己王，饥解把人驱。
毫髮无新计，朝晡只故吾。
有如扳佞倖，宁復顾揶揄。
竭泽先崇货，倾城后进姝。
匿瑕彰外洁，饰诈护中洿。
豕燎难逃虱，城崩孰纵狐。
知几属明哲，先物在斯须。
宠数占忘醴，归心忆脍鲈。
东篱怀醉令，故态舍狂奴。
鸿听云沈迹，龟宁尾曳涂。
盍观薇蕨瘦，弗与割烹殊。
不智方能谄，非愚肯受谀。
欲邀天爵贵，廉耻乃菑畬。
竹岩赋孙谷桥墦间图人徒知献谀可罪竹岩取受谀者并按
作者：释居简
朝代：宋

宁图豕负涂，毋写乞墦图。枉著迂奇思，徒将愧贱夫。矫情工谄媚，失计堕窥阈。逐鹿身忘反，亡羊口谩糊。饱虽令己王，饥解把人驱。毫发无新计，朝晡只故吾。有如扳佞倖，宁复顾揶揄。竭泽先崇货，倾城后进姝。匿瑕彰外洁，饰诈护中洿。豕燎难逃虱，城崩孰纵狐。知几属明哲，先物在斯须。宠数占忘醴，归心忆脍鲈。东篱怀醉令，故态舍狂奴。鸿听云沈迹，龟宁尾曳涂。盍观薇蕨瘦，弗与割烹殊。不智方能谄，非愚肯受谀。欲邀天爵贵，廉耻乃菑畬。
竹里
作者：释居简
朝代：宋

一亩摇湘绿，漪漪与静宜。避人酬橘隐，延月赋襟期。鹤至自华表，客来歌竹枝。谢家兰玉富，不似锦绷儿。
竹里
作者：释居简
朝代：宋

一亩摇湘绿，漪漪与静宜。
避人酬橘隠，延月赋襟期。
鹤至自华表，客来歌竹枝。
谢家兰玉富，不似锦綳儿。
竹院
作者：释居简
朝代：宋
体裁：五言律诗

种得碧参差，开门绿打围。金铺宁免碎，玉瘦不禁肥。雨过风梢重，晴初露叶晞。弗须关月户，我欲款烟霏。
竹风亭
作者：释居简
朝代：宋

尽鉏菑翳了，华构绕篔筜。
矗矗半檐绿，疎疎六月凉。
雪林听响玉，粉节晕零霜。
话到杨州鹤，无非俗肺肠。
竹风亭
作者：释居简
朝代：宋

尽锄菑翳了，华构绕筼筜。矗矗半檐绿，疏疏六月凉。雪林听响玉，粉节晕零霜。话到扬州鹤，无非俗肺肠。
笑堂
作者：释居简
朝代：宋
体裁：七言绝句

汝向谁家悟此机，有谁相委破颜时。若提金色头陁话，后二千年尚皱眉。
笑轩沈仲归挽章
作者：释居简
朝代：宋

尊周微意托炎刘，秽史端令后世羞。不把遗经究终始，安知吾志在春秋。虹霓未吐身先老，龟手空传自不侯。奏赋长杨上天去，断编残简乱山丘。
笑轩沈仲归挽章
作者：释居简
朝代：宋

尊周微意託炎刘，秽史端令后世羞。
不把遗经究终始，安知吾志在春秋。
虹霓未吐身先老，龟手空传自不侯。
奏赋长杨上天去，断编残简乱山丘。
第三度风潮
作者：释居简
朝代：宋
体裁：古风

风颠雨横田为陂，没头禾颖靡孑遗。佃夫睨我谓我语，不德致此繄谁为。肉食标吾稼螟蟘，旧章僭乱民蝥蠈。民不畏虎宁畏官，汝遑恤我输官难。
答复之书记
作者：释居简
朝代：宋

万别千差皆直指，攻非端的成攻是。泼撒一回须尽底。藏头鼻，定盘星上无些子。同者自同渠自异，才分同异尤多事。翻著袜头王梵志。休特地，弄潮人在洪波里。
答復之书记
作者：释居简
朝代：宋

万别千差皆直指，攻非端的成攻是。
泼撒一回须尽底。
藏头鼻，定盘星上无些子。
同者自同渠自异，纔分同异尤多事。
翻着袜头王梵志。
休特地，弄潮人在洪波裏。
简沙弥
作者：释居简
朝代：宋
体裁：七言绝句

借得山翁一字名，切须作福保长生。要知闽蜀同风句，为我提撕折脚铛。
箬溪楼制锦堂长兴长官赵可斋新制
作者：释居简
朝代：宋

步武弗忺低，阑干俯峭巍。霜鸿天外去，檐翼水边飞。胜践西风老，幽寻晚照微。贺成先燕雀，宏略在沉机。古制宜藏巧，吾宁十目窥。弗将青镜掩，谁兆白鸥疑。雁鹜方群散，罝罦各自施。悠然机杼别，无愧召南思。
箬溪楼制锦堂长兴长官赵可斋新制·其一
作者：释居简
朝代：宋
体裁：五言律诗

步武弗忺低，阑干俯峭巍。霜鸿天外去，檐翼水边飞。胜践西风老，幽寻晚照微。贺成先燕雀，宏略在沉机。
箬溪楼制锦堂长兴长官赵可斋新制·其二
作者：释居简
朝代：宋

古制宜藏巧，吾宁十目窥。
弗将青镜掩，谁兆白鸥疑。
雁鹜方群散，罝罦各自施。
悠然机杼别，无媿召南思。
箬溪楼制锦堂长兴长官赵可斋新制·其二
作者：释居简
朝代：宋

古制宜藏巧，吾宁十目窥。弗将青镜掩，谁兆白鸥疑。雁鹜方群散，罝罦各自施。悠然机杼别，无愧召南思。
米家平远
作者：释居简
朝代：宋
体裁：六言诗

树岂无根瘦立，云疑有蒂慵飞。好处不经人道，一家父子传衣。
米知县之官建平
作者：释居简
朝代：宋

凛然晋宋美风姿，又似君家古少仪。剧县一经名辈作，春江相与白鸥宜。盘根小试难藏利，剖竹乔迁勿复疑。鸡犬相闻才隔岸，日边书到欲先知。
米知县之官建平
作者：释居简
朝代：宋

凛然晋宋美风姿，又似君家古少仪。
剧县一经名辈作，春江相与白鸥宜。
盘根小试难藏利，剖竹乔迁勿復疑。
鸡犬相闻纔隔岸，日边书到欲先知。
粟隐
作者：释居简
朝代：宋

坤壤大如许，或谓藏于斯。此理颇未安，如之何勿思。乡来云梦吞八九，眇而视之竟何有。是中馀地渺无边，尽吸西江斟北斗。区区载笑触与蛮，流血如海骸如山。蟭螟之国蚊睫间，开边拓土久不还。隐沦萧洒尘嚣外，六合尘嚣在其内。俗子先标出大门，我欲乘风跨鹏背。
粟隠
作者：释居简
朝代：宋

坤壤大如许，或谓藏于斯。
此理颇未安，如之何勿思。
乡来云梦吞八九，眇而视之竟何有。
是中余地渺无边，尽吸西江斟北斗。
区区载笑触与蛮，流血如海骸如山。
蟭螟之国蚊睫间，开边拓土久不还。
隠沦萧洒尘嚣外，六合尘嚣在其内。
俗子先标出大门，我欲乘风跨鹏背。
素斋于君实赋别兼简方岩侍郎
作者：释居简
朝代：宋

诸公皆青云，一士独苦心。怀哉英雄泪，亦复长满襟。乡来梁楚声，不贵双南金。九仞横界墙，馀子不敢侵。两鬓吹黄尘，倦翮投晚林。渺观酒勍敌，袖手妒病瘖。元龙异姓兄，老凤仪韶音。秋窗坐欲曙，晓灯挑不禁。鸰原思寥寥，雁影云沉沉。东观可纵观，北斗当满斟。虽无广文毡，亦有丞相衾。好邻买道南，逸兴追山阴。唤起方岩翁，共作商岩霖。
素斋于君实赋别兼简方岩侍郎
作者：释居简
朝代：宋

诸公皆青云，一士独苦心。
怀哉英雄泪，亦復长满襟。
乡来梁楚声，不贵双南金。
九仞横界墙，余子不敢侵。
两鬓吹黄尘，倦翮投晚林。
渺观酒勍敌，袖手妒病瘖。
元龙异姓兄，老凤仪韶音。
秋窗坐欲曙，晓灯挑不禁。
鸰原思寥寥，雁影云沉沉。
东观可纵观，北斗当满斟。
虽无广文氊，亦有丞相衾。
好隣买道南，逸兴追山阴。
唤起方岩翁，共作商岩霖。
索笑
作者：释居简
朝代：宋
体裁：五言律诗

屋角飘香树，何曾解倩兮。倚春和露瘦，闯晓待蟾低。背俗高标致，从他浪品题。若非林处士，冷面觑清溪。
红叶
作者：释居简
朝代：宋

猎猎翩翩赤羽旗，霜裁风剪乱零吹。打窗便是敲篷响，梦断吴江欲冷时。要与松筠共岁寒，听它青女苦彫残。不于叶上添生色，谁辨刚中一寸丹。郑老毫端醉墨浓，朝朝伛偻拾西风。那知猩血燕脂外，尽在银钩铁画中。句满山林写不成，怕缘流水误虚名。夕阳满树牛羊下，只看玲珑血色明。趁得晴秋作许妍，动人春色政秋寒。林塘水冷溪痕瘦，镜里何曾欠渥丹。树下收帆系断航，树头新染夜来霜。小春未凛犹相贷，款曲辞柯不要忙。
红叶·其一
作者：释居简
朝代：宋
体裁：七言绝句

猎猎翩翩赤羽旗，霜裁风剪乱零吹。打窗便是敲篷响，梦断吴江欲冷时。
红叶·其三
作者：释居简
朝代：宋

郑老毫端醉墨浓，朝朝伛偻拾西风。
那知猩血燕脂外，尽在银鈎铁画中。
红叶·其三
作者：释居简
朝代：宋

郑老毫端醉墨浓，朝朝伛偻拾西风。那知猩血燕脂外，尽在银钩铁画中。
红叶·其二
作者：释居简
朝代：宋

要与松筠共岁寒，听它青女苦彫残。不于叶上添生色，谁辨刚中一寸丹。
红叶·其二
作者：释居简
朝代：宋

要与松筠共岁寒，听它青女苦雕残。
不于叶上添生色，谁辨刚中一寸丹。
红叶·其五
作者：释居简
朝代：宋

趁得晴秋作许妍，动人春色政秋寒。
林塘水冷溪痕瘦，镜裏何曾欠渥丹。
红叶·其五
作者：释居简
朝代：宋

趁得晴秋作许妍，动人春色政秋寒。林塘水冷溪痕瘦，镜里何曾欠渥丹。
红叶·其六
作者：释居简
朝代：宋

树下收帆系断航，树头新染夜来霜。小春未凛犹相贷，款曲辞柯不要忙。
红叶·其六
作者：释居简
朝代：宋

树下收帆繫断航，树头新染夜来霜。
小春未凛犹相贷，款曲辞柯不要忙。
红叶·其四
作者：释居简
朝代：宋

句满山林写不成，怕缘流水误虚名。夕阳满树牛羊下，只看玲珑血色明。
红叶·其四
作者：释居简
朝代：宋

句满山林冩不成，怕缘流水误虚名。
夕阳满树牛羊下，只看玲珑血色明。
纸帐
作者：释居简
朝代：宋

玉楮亭亭称冷官，晴云垂地着蒲团。
梦回不復疑胡蝶，犹记蟾枝宿广寒。
纸帐
作者：释居简
朝代：宋

玉楮亭亭称冷官，晴云垂地著蒲团。梦回不复疑胡蝶，犹记蟾枝宿广寒。
经筵赐茶杨文昌席上得贵字
作者：释居简
朝代：宋

龙泓荐春甘，茶荈绝众卉。
屑琼作玄玉，不惜万金费。
厥贡来四方，特立建溪贵。
诸儒方重席，飘飘凌云气。
方圭与团璧，锡自一经既。
得从稽古力，不敌稽古味。
小苦政不恶，回甘亦差慰。
雪涨忽翻乳，珠碎仅成玑。
月团三百片，下下敢髣髴。
宏功适胥称，厚享可无谓。
余沥逮蔬笋，疏瀹固所畏。
悠然记新分，嘉定次癸未。
经筵赐茶杨文昌席上得贵字
作者：释居简
朝代：宋

龙泓荐春甘，茶荈绝众卉。屑琼作玄玉，不惜万金费。厥贡来四方，特立建溪贵。诸儒方重席，飘飘凌云气。方圭与团璧，锡自一经既。得从稽古力，不敌稽古味。小苦政不恶，回甘亦差慰。雪涨忽翻乳，珠碎仅成玑。月团三百片，下下敢髣髴。宏功适胥称，厚享可无谓。馀沥逮蔬笋，疏瀹固所畏。悠然记新分，嘉定次癸未。
续东野铜斗歌送平江张都承
作者：释居简
朝代：宋

拊斗答虚籁，和寡嗤笑多。得时朱离淫，苟合终不和。悠然得遗响，如得金叵罗。还汝金叵罗，听我铜斗歌。老我名铜斗，可糁亦可糜。旦旦数瓶粟，不饱亭午饥。层冰十万钱，剖蚌黳鬓丝。宏功厚斯享，毋使宏功隳。斗也贱者事，拊击谐吟讴。吟成襦裤歌，谓尹当借留。尹如黄颍川，又似韦苏州。重临亦不恶，领略沧江鸥。
续东野铜斗歌送平江张都承·其一
作者：释居简
朝代：宋
体裁：古风

拊斗答虚籁，和寡嗤笑多。得时朱离淫，苟合终不和。悠然得遗响，如得金叵罗。还汝金叵罗，听我铜斗歌。
续东野铜斗歌送平江张都承·其三
作者：释居简
朝代：宋

斗也贱者事，拊击谐吟讴。
吟成襦袴歌，谓尹当借留。
尹如黄颍川，又似韦苏州。
重临亦不恶，领略沧江鸥。
续东野铜斗歌送平江张都承·其三
作者：释居简
朝代：宋

斗也贱者事，拊击谐吟讴。吟成襦裤歌，谓尹当借留。尹如黄颍川，又似韦苏州。重临亦不恶，领略沧江鸥。
续东野铜斗歌送平江张都承·其二
作者：释居简
朝代：宋
体裁：古风

老我名铜斗，可糁亦可糜。旦旦数瓶粟，不饱亭午饥。层冰十万钱，剖蚌黳鬓丝。宏功厚斯享，毋使宏功隳。
续当涂别驾林率庵赋谪仙李翰林
作者：释居简
朝代：宋

龊龊复龊龊，未死如未生。公去月明在，留得青山茔。青山倚公高，屹立千载英。翠巘拓吟垒，飞瀑按酒兵。行客一仰止，折几鄙吝萌。狂歌长短吟，迈古日月明。俊逸兼鲍谢，丽则侪云卿。骅骝博艳姬，土苴群方兄。节峻玄霜严，义重紫禁轻。酹土土长燥，雷魁何由平。生男禁多才，此话闻阿庚。真才弃如土，大厦谁支倾。不用谢安石，大雅空垂名。
续当涂别驾林率庵赋谪仙李翰林
作者：释居简
朝代：宋

龊龊復龊龊，未死如未生。
公去月明在，留得青山茔。
青山倚公高，屹立千载英。
翠巘拓吟垒，飞瀑按酒兵。
行客一仰止，折几鄙吝萌。
狂歌长短吟，迈古日月明。
俊逸兼鲍谢，丽则侪云卿。
骅骝博艷姬，土苴群方兄。
节峻玄霜严，义重紫禁轻。
酹土土长燥，雷魁何由平。
生男禁多才，此话闻阿庚。
真才弃如土，大厦谁支倾。
不用谢安石，大雅空垂名。
续懒庵生前索挽章
作者：释居简
朝代：宋

死向生前办，铭留去后思。穴疑龙井迥，邻傍鸟窠移。殉有登山屐，传无跨灶儿。它年三尺剑，谁挂碧松枝。
续懒庵生前索挽章
作者：释居简
朝代：宋

死向生前办，铭留去后思。
穴疑龙井迥，隣傍鸟窠移。
殉有登山屐，传无跨竈儿。
它年三尺剑，谁挂碧松枝。
续王黄州四皓赠答
作者：释居简
朝代：宋

遮得冥冥翼，谁云汉网宽。劫谋飞隼疾，克爱拔山难。旒恐悬中断，盂从覆处安。不如甘嫚骂，莫受子房谩。白眼看隆准，悠然见屈伸。奇功巍弗处，峻节退无邻。用则王非伯，潜嗟汉不纯。虽亡秦日月，犹是避秦人。
续王黄州四皓赠答·其一
作者：释居简
朝代：宋

遮得冥冥翼，谁云汉网宽。
劫谋飞隼疾，克爱拔山难。
旒恐悬中断，盂从覆处安。
不如甘嫚駡，莫受子房谩。
续王黄州四皓赠答·其一
作者：释居简
朝代：宋

遮得冥冥翼，谁云汉网宽。劫谋飞隼疾，克爱拔山难。旒恐悬中断，盂从覆处安。不如甘嫚骂，莫受子房谩。
续王黄州四皓赠答·其二
作者：释居简
朝代：宋

白眼看隆准，悠然见屈伸。奇功巍弗处，峻节退无邻。用则王非伯，潜嗟汉不纯。虽亡秦日月，犹是避秦人。
续王黄州四皓赠答·其二
作者：释居简
朝代：宋

白眼看隆准，悠然见屈伸。
奇功巍弗处，峻节退无隣。
用则王非伯，潜嗟汉不纯。
虽亡秦日月，犹是避秦人。
续舞马行
作者：释居简
朝代：宋
体裁：古风

见说开元天宝间，登床百骏俱回旋。一曲倾杯万人看，一顾群空四十万。梨园部曲能穷奇，踣铁矫揉杨柳枝。不直玉环一解颐，更走泸戎生荔枝。天上人间反覆手，故态忽生乱离后。将军入眼可曾有，误骏为妖不足咎。于戏唐虞全盛时，百兽率舞凤鸟仪。雍熙之和乃其效，何用区区教坊教。
续芰谷杨兄枯荷行
作者：释居简
朝代：宋

水冷秋不痕，镜我双蓬丝。举头见池叶，惄若丝不滋。美人空谷歌无衣，问秋霣叶胡不思。叶纫成衣弗堪著，老洲宿渚无蘅若。冰冷可煮枯可然，蕙风撚指浮碧涟，脆绿嫩紫仍田田。
续茤谷杨兄枯荷行
作者：释居简
朝代：宋

水冷秋不痕，镜我双蓬丝。
举头见池叶，惄若丝不滋。
美人空谷歌无衣，问秋霣叶胡不思。
叶纫成衣弗堪着，老洲宿渚无蘅若。
冰冷可煮枯可然，蕙风捻指浮碧涟，脆绿嫩紫仍田田。
续赋祥鉴义梅花
作者：释居简
朝代：宋

香国开楼居，桃李合戍边。
移根赏奇怪，屡舞却锦缠。
静闻竺友吟，粲若春雪妍。
暗馥腾鹤膝，苍藓腥蜗涎。
既明红紫伦，更秉熏莸权。
壠树寒自零，苑柳暖自眠。
逶蛇木兰后，揖逊凌波前。
凌波不忍去，步月时蹁跹。
续赋祥鉴义梅花
作者：释居简
朝代：宋

香国开楼居，桃李合戍边。移根赏奇怪，屡舞却锦缠。静闻竺友吟，粲若春雪妍。暗馥腾鹤膝，苍藓腥蜗涎。既明红紫伦，更秉薰莸权。垄树寒自零，苑柳暖自眠。逶蛇木兰后，揖逊凌波前。凌波不忍去，步月时蹁跹。
续铁炉步志寄平江太守
作者：释居简
朝代：宋

惟虚不竞实，薄俗崇虚名。岂其乡来实，虚课今日成。因依铁炉步，自昔闻题评。橐籥废已久，百鍊馀晶晶。大而函牛鼎，小而割鸡刃。刀也玉如泥，锥也囊脱颖。箕裘既失绪，族属庸振领。区区欲就铸，水浒方接轸。譬彼赵善战，奢抗狼虎秦。括也读父书，言外欠发明。奢死括驾赵，两眼空无人。全提四十万，一窖埋长平。括固不足道，谬甚用括者。用名弗核实，铸错败良冶。曩时阖闾城，呻吟满四野。忽闻襦裤歌，一日变风雅。
续铁鑪步志寄平江太守
作者：释居简
朝代：宋

惟虚不竞实，薄俗崇虚名。
岂其乡来实，虚课今日成。
因依铁炉步，自昔闻题评。
橐籥废已久，百炼余晶晶。
大而函牛鼎，小而割鸡刃。
刀也玉如泥，锥也囊脱颖。
箕裘既失绪，族属庸振领。
区区欲就铸，水浒方接轸。
譬彼赵善战，奢抗狼虎秦。
括也读父书，言外欠发明。
奢死括驾赵，两眼空无人。
全提四十万，一窖埋长平。
括固不足道，谬甚用括者。
用名弗核实，铸错败良冶。
曩时阖闾城，呻吟满四野。
忽闻襦袴歌，一日变风雅。
绵州演兄归乡
作者：释居简
朝代：宋

笑中曾捋鬼头巾，说甚瞿昙鬼眼睛。附子天雄州土外，自馀都是个般僧。南方搅吵丛林遍，西蜀来归呈旧面。相逢道伴若交肩，掣电之机徒劈箭。
绵州演兄归乡·其一
作者：释居简
朝代：宋

笑中曾捋鬼头巾，说甚瞿昙鬼眼睛。
附子天雄州土外，自余都是箇般僧。
绵州演兄归乡·其一
作者：释居简
朝代：宋

笑中曾捋鬼头巾，说甚瞿昙鬼眼睛。附子天雄州土外，自馀都是个般僧。
绵州演兄归乡·其二
作者：释居简
朝代：宋

南方搅吵丛林徧，西蜀来归呈旧面。
相逢道伴若交肩，掣电之机徒劈箭。
绵州演兄归乡·其二
作者：释居简
朝代：宋

南方搅吵丛林遍，西蜀来归呈旧面。相逢道伴若交肩，掣电之机徒劈箭。
罗汉岭上古杉
作者：释居简
朝代：宋
体裁：五言律诗

一亩蔽苍苔，昙猷手自栽。滴高零露馥，蟠厚烈风哀。黛色垂云黑，丹心阅世灰。儿孙几度老，独立暝云隈。
羌村图
作者：释居简
朝代：宋
体裁：七言绝句

河朔尘昏孰解纷，零丁独走不忘君。麻鞋见了重瞳子，还忆江东日暮云。
翟园
作者：释居简
朝代：宋

廷尉园池傍柳塘，自携魏紫访姚黄。问它濯锦江头路，共汉梁王醉几场。黄雀儿随玉屑栽，两行珠翠一般开。桃花少似玄都观，曾却仙都谱系来。
翟园·其一
作者：释居简
朝代：宋
体裁：七言绝句

廷尉园池傍柳塘，自携魏紫访姚黄。问它濯锦江头路，共汉梁王醉几场。
翟园·其二
作者：释居简
朝代：宋
体裁：七言绝句

黄雀儿随玉屑栽，两行珠翠一般开。桃花少似玄都观，曾却仙都谱系来。
翠扫
作者：释居简
朝代：宋

小楼却立青林端，有水有竹仍有山。
微风徐来皱池面，浓翠澹扫开烟鬟。
九冈献状飞蜿蜒，悠然赴壑挽不还。
玄珠湛影不走盘，岚浮雾暖相萦环。
曲阑巧当环抱间，爱山聊復倚曲阑。
亦有零瀣供朝餐，崇朝挂眼双孱颜。
翠扫
作者：释居简
朝代：宋

小楼却立青林端，有水有竹仍有山。微风徐来皱池面，浓翠澹扫开烟鬟。九冈献状飞蜿蜒，悠然赴壑挽不还。玄珠湛影不走盘，岚浮雾煖相萦环。曲阑巧当环抱间，爱山聊复倚曲阑。亦有零瀣供朝餐，崇朝挂眼双孱颜。
老仙平沙落雁
作者：释居简
朝代：宋

楚天如纸字横斜，纸阔行疏对落霞。传得夜来沙上影，不传书信伴梅花。
老仙平沙落鴈
作者：释居简
朝代：宋

楚天如纸字横斜，纸阔行疎对落霞。
传得夜来沙上影，不传书信伴梅花。
老母元宵初度是日立春
作者：释居简
朝代：宋

冰鉴呵云薄，金莲照夜遥。灰飞催腊尽，雪拥待春消。檐已冰垂柱，山犹玉坠腰。不知初度酒，几度酌元宵。
老母元宵初度是日立春
作者：释居简
朝代：宋

冰鑑呵云薄，金莲照夜遥。
灰飞催腊尽，雪拥待春消。
檐已冰垂柱，山犹玉坠腰。
不知初度酒，几度酌元宵。
老融放耕图皇甫都护雁图二绝
作者：释居简
朝代：宋

蓑笠从衡觳觫蕃，暝归晨作俟丰年。诛求莫挠鸡豚社，春雨春寒苦最先。邕邕何处一声秋，杜若汀连宿莽洲。米熟菰蒲随分饱，危机多是稻粱谋。
老融放耕图皇甫都护雁图二绝·其一
作者：释居简
朝代：宋
体裁：七言绝句

蓑笠从衡觳觫蕃，暝归晨作俟丰年。诛求莫挠鸡豚社，春雨春寒苦最先。
老融放耕图皇甫都护雁图二绝·其二
作者：释居简
朝代：宋
体裁：七言绝句

邕邕何处一声秋，杜若汀连宿莽洲。米熟菰蒲随分饱，危机多是稻粱谋。
老融牛
作者：释居简
朝代：宋

一战长驱七十城，可无馀勇替春耕。归来不作凌烟梦，只写清溪瘦影明。力穑工夫画里看，闵劳念旧只长叹。断魂千载荆州市，尸素甘心饱阿瞒。
老融牛·其一
作者：释居简
朝代：宋

一战长驱七十城，可无余勇替春耕。
归来不作凌烟梦，只写清溪瘦影明。
老融牛·其一
作者：释居简
朝代：宋

一战长驱七十城，可无馀勇替春耕。归来不作凌烟梦，只写清溪瘦影明。
老融牛·其二
作者：释居简
朝代：宋

力穑工夫画裏看，闵劳念旧只长叹。
断魂千载荆州市，尸素甘心饱阿瞒。
老融牛·其二
作者：释居简
朝代：宋

力穑工夫画里看，闵劳念旧只长叹。断魂千载荆州市，尸素甘心饱阿瞒。
耕云
作者：释居简
朝代：宋
体裁：七言绝句

云子炊香欠策勋，无心亦作一廛耕。石田也似砂田瘦，不是冥搜太瘦生。
耕谷
作者：释居简
朝代：宋

屦痕不印步虚坛，欲事鉏犁恐亦难。
云子熟时还自饱，不知沆瀣与谁餐。
耕谷
作者：释居简
朝代：宋

屦痕不印步虚坛，欲事锄犁恐亦难。云子熟时还自饱，不知沆瀣与谁餐。
胡子安荷花
作者：释居简
朝代：宋

出水依稀带露痕，采毫羞涩媿旌能。
细思语不经人道，揖逊安州食蜜僧。
胡子安荷花
作者：释居简
朝代：宋

出水依稀带露痕，采毫羞涩愧旌能。细思语不经人道，揖逊安州食蜜僧。
胡子安见漫堂
作者：释居简
朝代：宋

一与慈湖别，怀君十五年。衣曾知密付，人不是虚传。气老凌秋爽，诗成指日仙。相逢卯金子，应有碧云笺。
胡子安见漫堂
作者：释居简
朝代：宋

一与慈湖别，怀君十五年。
衣曾知密付，人不是虚传。
气老凌秋爽，诗成指日僊。
相逢卯金子，应有碧云笺。
腊初雪至月末
作者：释居简
朝代：宋
体裁：五言律诗

四野静无尘，崇卑砌得匀。不才添臃肿，瘦节耻轮囷。乱委无非瑞，才消便是春。多年闻混沌，今日见纯真。
自寿
作者：释居简
朝代：宋

燕雀生成日几何，技惭断断更无它。
近来同岁人尤少，老去思亲泪更多。
无事关身惭素食，有心作佛笑凡科。
思量大欠工夫在，更把余生细濯磨。
自寿
作者：释居简
朝代：宋

燕雀生成日几何，技惭断断更无它。近来同岁人尤少，老去思亲泪更多。无事关身惭素食，有心作佛笑凡科。思量大欠工夫在，更把馀生细濯磨。
自赞·其一
作者：释居简
朝代：宋
体裁：赞

幼而不逊，长而无述，老而不死。贼贼。临济未是白拈，自出洞来无敌。
自赞·其二
作者：释居简
朝代：宋
体裁：赞

字不识，禅不会，数米量柴，料水打碓。不是末后全提，亦非现前三昧。待众生成佛，尽众生界空，任从沧海变，终不为君通。
自题顶相
作者：释居简
朝代：宋
体裁：古风

谓有为，吾奚为。谓无为，吾奚不为。待悟而勇为，绝学而无为。于戏尽之矣，非吾为。
致爽梅移自崔中书后圃秋种冬花
作者：释居简
朝代：宋

根从鼎实振华风，春自岧峣直禁中。与紫薇花分殿最，带黄昏月尚朦胧。玉堂踏雪司空惯，金谷从他白首同。遥想树梅如树德，小酬冰质洞玲珑。
致爽梅移自崔中书后圃秋种冬花
作者：释居简
朝代：宋

根从鼎实振华风，春自岧嶤直禁中。
与紫薇花分殿最，带黄昏月尚朦胧。
玉堂踏雪司空惯，金谷从他白首同。
遥想树梅如树德，小酬冰质洞玲珑。
舟中
作者：释居简
朝代：宋
体裁：七言绝句

曝背初从晓日开，当时曾说献君来。船头亦有茆檐暖，准拟排云又一回。
舟中
作者：释居简
朝代：宋
体裁：七言绝句

物华雨后各矜晴，红得晴多绿便争。未与东风写怀抱，绵蛮已作送春声。
舟中中秋
作者：释居简
朝代：宋

楼外与楼头，无如一叶舟。风轻随月走，江远与天流。好是今宵满，新于曩日修。水云相汗漫，襟袖独飕飗。皓采通千隙，寒芒洞六幽。无枝空绕鹊，有约不惊鸥。汉掌仍承露，秦貂未换裘。弗须占蚌腹，已自压江楼。欲放仪邻老，长随蟾兔游。一年看晦朔，终不似中秋。
舟中中秋
作者：释居简
朝代：宋

楼外与楼头，无如一叶舟。
风轻随月走，江远与天流。
好是今宵满，新于曩日修。
水云相汗漫，襟袖独飕飗。
皓采通千隙，寒芒洞六幽。
无枝空绕鹊，有约不惊鸥。
汉掌仍承露，秦貂未换裘。
弗须占蚌腹，已自压江楼。
欲放仪隣老，长随蟾兔游。
一年看晦朔，终不似中秋。
舟中絮
作者：释居简
朝代：宋
体裁：七言绝句

弱弄轻阴却又前，析云洴雾不成绵。籧篨破处随风入，蓦地因风又出船。
舟中贻赵野云之官三衢
作者：释居简
朝代：宋

笑君吟似饮中歌，船贴清溪翠卷罗。梦枕熟时忺昼永，午阴团影得凉多。官非奉礼宁如贺，家岂扬州旧姓何。试问柯山棋一局，不知曾烂几人柯。
舟中贻赵野云之官三衢
作者：释居简
朝代：宋

笑君吟似饮中歌，船贴清溪翠卷罗。
梦枕熟时忺昼永，午阴团影得凉多。
官非奉礼宁如贺，家岂杨州旧姓何。
试问柯山棋一局，不知曾烂几人柯。
舟中遇雪寄宋使君
作者：释居简
朝代：宋

数点雨中飘，萧骚响近郊。霰微疑旋集，篷破省初敲。乾没高连下，平铺凸到凹。悬知天地力，瑕秽赖并包。急舞随风乱，缤飞度竹迟。松埋巢鹤顶，藤重挂猿枝。螟■频年死，乌鸢尽日饥。娄丰书野史，双展使君眉。
舟中遇雪寄宋使君·其一
作者：释居简
朝代：宋

数点雨中飘，萧骚响近郊。霰微疑旋集，篷破省初敲。乾没高连下，平铺凸到凹。悬知天地力，瑕秽赖并包。
舟中遇雪寄宋使君·其一
作者：释居简
朝代：宋

数点雨中飘，萧骚响近郊。
霰微疑旋集，篷破省初敲。
干没高连下，平铺凸到凹。
悬知天地力，瑕秽頼并包。
舟中遇雪寄宋使君·其二
作者：释居简
朝代：宋

急舞随风乱，缤飞度竹迟。
松埋巢鹤顶，藤重挂猨枝。
螟𱿢频年死，乌鸢尽日饥。
娄丰书野史，双展使君眉。
舟中遇雪寄宋使君·其二
作者：释居简
朝代：宋

急舞随风乱，缤飞度竹迟。松埋巢鹤顶，藤重挂猿枝。螟■频年死，乌鸢尽日饥。娄丰书野史，双展使君眉。
舟中酬竹岩
作者：释居简
朝代：宋

官船只合办清游，却载蛩声雨夜愁。
明日蓼花苹叶上，不知辏得几分秋。
舟中酬竹岩
作者：释居简
朝代：宋

官船只合办清游，却载蛩声雨夜愁。明日蓼花蘋叶上，不知辏得几分秋。
舣篷
作者：释居简
朝代：宋

幻得江天小，阴晴便合宜。未将红蓼种，先报白鸥知。贴水云千点，窥檐月半规。归僧敲竹户，只作扣舷疑。
舣篷
作者：释居简
朝代：宋

幻得江天小，阴晴便合宜。
未将红蓼种，先报白鸥知。
贴水云千点，闚檐月半规。
归僧敲竹户，只作扣舷疑。
舣舟黄叔向部纲南徐
作者：释居简
朝代：宋

三顾凄凉后，今谁抱膝吟。有人皆肉食，无舌变枭音。颖脱三千客，囊空四万金。孤舟犹系岸，江碧柳阴阴。
船窗蕙萱
作者：释居简
朝代：宋

国香旖旎霣林扉，依约华风变雅迟。写出一茎三四萼，紫毫零瀣冷涵滋。小试凉薰四月初，芳心曾不与春疏。是中可托忘忧地，看睡鸳鸯傍母雏。
船窗蕙萱·其一
作者：释居简
朝代：宋

国香旖旎霣林扉，依约华风变雅迟。写出一茎三四萼，紫毫零瀣冷涵滋。
船窗蕙萱·其一
作者：释居简
朝代：宋

国香旖旎霣林扉，依约华风变雅迟。
冩出一茎三四萼，紫毫零瀣冷涵滋。
船窗蕙萱·其二
作者：释居简
朝代：宋

小试凉熏四月初，芳心曾不与春疎。
是中可托忘忧地，看睡鸳鸯傍母雏。
船窗蕙萱·其二
作者：释居简
朝代：宋

小试凉薰四月初，芳心曾不与春疏。是中可托忘忧地，看睡鸳鸯傍母雏。
芍药
作者：释居简
朝代：宋

素琼红玉晕轻盈，落落层层傍砌明。
大雅不收成谩与，定随姿态昧修名。
芍药
作者：释居简
朝代：宋

素琼红玉晕轻盈，落落层层傍砌明。大雅不收成谩与，定随姿态昧脩名。
芙蓉
作者：释居简
朝代：宋

溪痕寒不肥，岸容晚益退。其谁怜婆娑，明霞剪零碎。烂烂饱泠露，酣酣俯清濑。宛然古铜碧，嫣然靘妆对。又若翠袖薄，瘦立烟渚外。西风仅如许，晚节尚可待。遂拜拒霜号，不受断肠浼。亦岂无老成，试请推行辈。桂腾小山馥，菊耀东篱采。裳衬芰荷衣，服称陆离佩。芳芷雅相乡，宿莽安敢背。花城隔仙凡，俗说信茫昧。独有离骚经，名氏得先载。
芙蓉
作者：释居简
朝代：宋

溪痕寒不肥，岸容晚益退。
其谁怜婆娑，明霞剪零碎。
烂烂饱泠露，酣酣俯清濑。
宛然古铜碧，嫣然靘粧对。
又若翠袖薄，瘦立烟渚外。
西风仅如许，晚节尚可待。
遂拜拒霜号，不受断肠浼。
亦岂无老成，试请推行辈。
桂腾小山馥，菊耀东篱采。
裳衬芰荷衣，服称陆离佩。
芳芷雅相乡，宿莽安敢背。
花城隔仙凡，俗说信茫昧。
独有离骚经，名氏得先载。
芙蓉盛开
作者：释居简
朝代：宋

霣霜槁百卉，拒霜独开花。
寒驱暖消落，秋借春韶华。
酣酣罗珍姿，表表骈翠葩。
晴云剪新绮，落日明丹砂。
瀣冷褪宿艷，叶散摘零霞。
离骚比君子，城阙藏山家。
二月三月时，红紫相矜夸。
西风一摇落，乱委随蓬麻。
花中障颓澜，晚节礼有加。
芳洁以类从，熏莸分等差。
梅追元气回，菊制暮景斜。
弗使四时气，断续令人嗟。
芙蓉盛开
作者：释居简
朝代：宋

霣霜槁百卉，拒霜独开花。寒驱煖消落，秋借春韶华。酣酣罗珍姿，表表骈翠葩。晴云剪新绮，落日明丹砂。瀣冷褪宿艳，叶散摘零霞。离骚比君子，城阙藏山家。二月三月时，红紫相矜誇。西风一摇落，乱委随蓬麻。花中障颓澜，晚节礼有加。芳洁以类从，薰莸分等差。梅追元气回，菊制暮景斜。弗使四时气，断续令人嗟。
芰谷
作者：释居简
朝代：宋

赋就垂天起隐沦，鹜飞难并鹄亭亭。池塘早已腾春馥，龙麝何烦乱德馨。虚应有神元不死，静观无物不长灵。双眸弗见南州士，莫作西山雨后青。
花芥
作者：释居简
朝代：宋

澹金生色染宫黄，只作坡羹亦擅场。稚子不能供小摘，相呼扑蝶趁斜阳。谢遣毡根煮菜根，雨畦晴圃驻春痕。听它岁岁蕃孙息，百亿须弥不足吞。
花芥·其一
作者：释居简
朝代：宋
体裁：七言绝句

澹金生色染宫黄，只作坡羹亦擅场。稚子不能供小摘，相呼扑蝶趁斜阳。
花芥·其二
作者：释居简
朝代：宋

谢遣毡根煮菜根，雨畦晴圃驻春痕。听它岁岁蕃孙息，百亿须弥不足吞。
花芥·其二
作者：释居简
朝代：宋

谢遣氊根煮菜根，雨畦晴圃驻春痕。
听它岁岁蕃孙息，百亿须弥不足吞。
芳渚秋零小卷
作者：释居简
朝代：宋
体裁：七言绝句

沙明石老水收痕，零露寒生宿莽根。欲尽夕阳秋态度，莫添白鸟破烟昏。
苍苔
作者：释居简
朝代：宋

湿带秋痕绿可庭，花阴竹色借鲜明。簪抽翠笋愁穿破，茵拓青丝喜剪成。户外倚筇遮俗屦，楼头横玉衬寒英。平阳不惜黄金埒，稠叠蒙茸四畔生。
苍苔
作者：释居简
朝代：宋

湿带秋痕绿可庭，花阴竹色借鲜明。
簪抽翠笋愁穿破，茵拓青丝喜剪成。
户外倚筇遮俗屦，楼头横玉衬寒英。
平阳不惜黄金埒，稠迭蒙茸四畔生。
苏叔党所作兰蕙
作者：释居简
朝代：宋
体裁：七言绝句

风雅传衣到小坡，笔头分外得春多。佩寒帐冷空遗恨，澹写孤芳续九歌。
苔梅
作者：释居简
朝代：宋

苔衣槁干起枚条，的皪生香韵更饶。领袖鲜风高素节，精神华月凛清标。冷看不若同疏幌，煖熨何妨酌瘿瓢。瞻望白云天一角，年年思远寄迢迢。
苔梅
作者：释居简
朝代：宋

苔衣槁榦起枚条，的皪生香韵更饶。
领袖鲜风高素节，精神华月凛清标。
冷看不若同疎幌，暖熨何妨酌瘿瓢。
瞻望白云天一角，年年思远寄迢迢。
苕溪多楮三伏最茂
作者：释居简
朝代：宋

朱实炖空密幄成，曾阴无地暍行人。
风枝雨干雕零后，玉板云英制作新。
传得文章贻后晋，忍随竹帛祸先秦。
西凉叶叶秋声树，学到先生是效颦。
苕溪多楮三伏最茂
作者：释居简
朝代：宋

朱实燉空密幄成，曾阴无地暍行人。风枝雨干彫零后，玉板云英制作新。传得文章贻后晋，忍随竹帛祸先秦。西凉叶叶秋声树，学到先生是效颦。
苕溪新上人石窗
作者：释居简
朝代：宋

太白岩空夜弗扃，好风不约满疏棂。旧题寂寞无人管，散作苕溪水上云。
苕溪新上人石窗
作者：释居简
朝代：宋

太白岩空夜弗扃，好风不约满疏櫺。
旧题寂寞无人管，散作苕溪水上云。
苕溪晚归
作者：释居简
朝代：宋
体裁：七言绝句

轻罗熨帖展溪湄，溅沫飞涛顷刻移。莲子焦时红蓼紫，采菱船小不禁吹。
苕溪行
作者：释居简
朝代：宋

清苕可镜亦可渔，风烟佳处画不如。无钱买田傍城阙，拟僦溪叟西邻居。得鱼换得菰蒲米，菰煮作糜饱则已。宁能负腹不负人，以腹负人不若死。富春残火犹堪稼，上时容易艰难下。在山远志山可移，小草还复令人讥。菱歌惯涛澜，樵声出林疃。蘋风为谁好，璧月待秋满。延月入怀输恳款，好风未必无人管。笔床茶灶散人家，何须去乘牛斗槎。
苕溪行
作者：释居简
朝代：宋

清苕可镜亦可渔，风烟佳处画不如。
无钱买田傍城阙，拟僦溪叟西隣居。
得鱼换得菰蒲米，菰煮作糜饱则已。
宁能负腹不负人，以腹负人不若死。
富春残火犹堪稼，上时容易艰难下。
在山远志山可移，小草还復令人讥。
菱歌惯涛澜，樵声出林疃。
苹风为谁好，璧月待秋满。
延月入怀输恳款，好风未必无人管。
笔床茶竈散人家，何须去乘牛斗槎。
苦旱
作者：释居简
朝代：宋

荼蘼殿春春云徂，芳庭过雨红欲无。一晴不雨苦阳久，四五十日瞻天衢。黄尘陆涨草树暗，积水戽乾河港枯。秧犹未插莠如棘，田已不胜龟拆涂。沈牛投虎竟茫昧，死鹬脯蚌才斯须。蜿蜒展转不肯寤，山川尸素方宁居。困鱼止陆相喣濡，斗升未必副所需。元首股肱本同德，熙怡和乐绵九区。万几总览天所见，十目所视吾谁谀。商羊弗见来庭除，旱魃妄冀逃天诛。曩闻尺箠笞单于，岂不足将雷电驱。不须决海戒覆车，不须挽河洗潢洿。只愿闭门十日雨，四海凉生毙九乌。
苦旱
作者：释居简
朝代：宋

荼蘼殿春春云徂，芳庭过雨红欲无。
一晴不雨苦阳久，四五十日瞻天衢。
黄尘陆涨草树暗，积水戽干河港枯。
秧犹未插莠如棘，田已不胜龟拆涂。
沈牛投虎竟茫昧，死鹬脯蚌才斯须。
蜿蜒展转不肯寤，山川尸素方宁居。
困鱼止陆相喣濡，斗升未必副所需。
元首股肱本同德，熙怡和乐绵九区。
万几总览天所见，十目所视吾谁谀。
商羊弗见来庭除，旱魃妄冀逃天诛。
曩闻尺棰笞单于，岂不足将雷电驱。
不须决海戒覆车，不须挽河洗潢洿。
只愿闭门十日雨，四海凉生毙九乌。
苦旱书蕉叶
作者：释居简
朝代：宋
体裁：七言绝句

自是秋怀易寂寥，强将离绪怨芭蕉。教它不报霶�信，只么萧萧过夜遥。
苦旱书蕉叶
作者：释居简
朝代：宋

自是秋怀易寂寥，强将离绪怨芭蕉。教它不报？？信，只么萧萧过夜遥。
苦旱书蕉叶
作者：释居简
朝代：宋

自是秋怀易寂寥，强将离绪怨芭蕉。
教它不报𩃎𩃱信，只么萧萧过夜遥。
苦雨
作者：释居简
朝代：宋
体裁：七言律诗

尺潦翻阶怒辊沙，沉阴物物殒精华。最怜万亩伤禾颖，忘却重阳对菊花。原上有苗皆委地，水中无穗不生芽。占晴夜夜观西北，一缕何曾见暮霞。
苹洲莱菔脆甚
作者：释居简
朝代：宋

藕生玉井何曾见，梨属张公不见分。
安得脆琼莱菔子，苹洲南畔种残云。
茂书记归闽
作者：释居简
朝代：宋

出岭新吟问老铦，丹青费尽笑无盐。涧阴雪立寒更尽，才识元戎玉帐严。淡学梅花不受妆，酷嫌脂泽缀词章。汉妆更在青山外，留得华风管暗香。
茂书记归闽·其一
作者：释居简
朝代：宋

出岭新吟问老铦，丹青费尽笑无盐。涧阴雪立寒更尽，才识元戎玉帐严。
茂书记归闽·其一
作者：释居简
朝代：宋

出岭新吟问老铦，丹青费尽笑无盐。
磵阴雪立寒更尽，纔识元戎玉帐严。
茂书记归闽·其二
作者：释居简
朝代：宋

淡学梅花不受妆，酷嫌脂泽缀词章。汉妆更在青山外，留得华风管暗香。
茂书记归闽·其二
作者：释居简
朝代：宋

淡学梅花不受粧，酷嫌脂泽缀词章。
汉粧更在青山外，留得华风管暗香。
茅屋
作者：释居简
朝代：宋

索得藑茆不足占，趁晴剪剪插疏檐。弗图炙背干阊阖，试策奇勋到黑甜。
茅屋
作者：释居简
朝代：宋

索得藑茆不足占，趁晴翦翦插疏檐。
弗图炙背干阊阖，试策奇勋到黑甜。
茤谷
作者：释居简
朝代：宋

赋就垂天起隠沦，鹜飞难并鹄亭亭。
池塘早已腾春馥，龙麝何烦乱德馨。
虚应有神元不死，静观无物不长灵。
双眸弗见南州士，莫作西山雨后青。
荆山
作者：释居简
朝代：宋

隐不知山浅，端如璞在荆。草滋皆玉色，松籁作江声。莽莽嫌吟俗，滔滔笑渭清。莫将云锦橐，容易小能名。
荆山
作者：释居简
朝代：宋

隠不知山浅，端如璞在荆。
草滋皆玉色，松籁作江声。
莽莽嫌吟俗，滔滔笑渭清。
莫将云锦橐，容易小能名。
荆山刘成道相过
作者：释居简
朝代：宋

系船敲竹户，剥啄异常声。灯醒夜来喜，猿因晨起惊。葵英和露熟，云子与秋明。恨杀西风急，如何驻水程。
荆山刘成道相过
作者：释居简
朝代：宋

繫船敲竹户，剥啄异常声。
灯醒夜来喜，猿因晨起惊。
葵英和露熟，云子与秋明。
恨杀西风急，如何驻水程。
荆山刘成道语别
作者：释居简
朝代：宋

帆归自浙西，又是海棠时。多垒为谁耻，六奇何处施。酒壶东向月，心事北征诗。长啸万松影，傍观万户棋。
荆山刘成道语别
作者：释居简
朝代：宋

帆归自淛西，又是海棠时。
多垒为谁耻，六奇何处施。
酒壶东向月，心事北征诗。
长啸万松影，傍观万户棋。
莲塘曲
作者：释居简
朝代：宋

锦帆泾浅花如玉，苎罗女儿更明淑。
纤柔擥花映芳脸，绿皱不摇秋湛染。
嫣然闯影一笑新，笑花解笑不解颦。
扁舟五湖一痕月，照见颦吴更颦越。
莲塘曲
作者：释居简
朝代：宋

锦帆泾浅花如玉，苧罗女儿更明淑。纤柔揽花映芳脸，绿皱不摇秋湛染。嫣然闯影一笑新，笑花解笑不解颦。扁舟五湖一痕月，照见颦吴更颦越。
菊涧之宜兴兼简赵长官
作者：释居简
朝代：宋

伯氏如文举，何烦仲氏书。山阴溪上棹，灞岸雪中驴。耕岂无闲地，居仍有弊庐。看家老猿鹤，渠不为贫疏。
菊涧兰石松菊手卷
作者：释居简
朝代：宋

髯高江汉归，化作木石妖。槁树怪槎蘖，俱趁毫端朝。苍藓并砌泣，老棘伤秋彫。筱簜霜不蕃，兰茝春方饶。抵死兰茝傍，不肯著艾萧。坡陁数片石，仙袂拂不消。定知何处见，五老前山椒。
菊磵之宜兴兼简赵长官
作者：释居简
朝代：宋

伯氏如文举，何烦仲氏书。
山阴溪上棹，灞岸雪中馿。
耕岂无闲地，居仍有弊庐。
看家老猿鹤，渠不为贫疎。
菊磵兰石松菊手卷
作者：释居简
朝代：宋

髯高江汉归，化作木石妖。
槁树怪槎枿，俱趁毫端朝。
苍藓并砌泣，老棘伤秋雕。
篠簜霜不蕃，兰茝春方饶。
抵死兰茝傍，不肯着艾萧。
坡陁数片石，仙袂拂不消。
定知何处见，五老前山椒。
菊磵卜居
作者：释居简
朝代：宋
体裁：五言律诗

王师且愿休，小为蕺山留。五月凉时过，千岩胜处游。子耕无父业，弟唱有兄酬。好在牛腰轴，丁宁莫暗投。
菜花
作者：释居简
朝代：宋

花芥开常晚，今年九月开。
直搀寒露过，弗待小春回。
后乘犹追菊，前驱不逊梅。
休夸太早计，老圃解栽培。
菜花
作者：释居简
朝代：宋

花芥开常晚，今年九月开。直搀寒露过，弗待小春回。后乘犹追菊，前驱不逊梅。休誇太早计，老圃解栽培。
萼庵魏紫
作者：释居简
朝代：宋

华风织翠裾，紫绶更纷敷。
屑玉嫩成糁，缕金齐捻鬚。
妖饶嗟易歇，落托醉难扶。
旧日沈香北，倾都只此姝。
萼庵魏紫
作者：释居简
朝代：宋

华风织翠裾，紫绶更纷敷。屑玉嫩成糁，缕金齐撚须。妖饶嗟易歇，落托醉难扶。旧日沈香北，倾都只此姝。
落日泛舟拉赵寒泉刘成道
作者：释居简
朝代：宋
体裁：七言绝句

雨添湖满绿浮堤，高柳摇青接葑低。觅得晚凉船便住，背斜阳处听蝉嘶。
落梅
作者：释居简
朝代：宋
体裁：七言绝句

一点消磨几许春，苔生新绿衬残馨。忍看卷地随风去，不忍儿童扫乱零。
葛仙迁居图
作者：释居简
朝代：宋

欲问丹砂不定居，绝怜岣嵝令君疎。
弗教鸡犬蜚腾去，犹看随行挂角书。
葛仙迁居图
作者：释居简
朝代：宋

欲问丹砂不定居，绝怜岣嵝令君疏。弗教鸡犬蜚腾去，犹看随行挂角书。
葛庵阻雪
作者：释居简
朝代：宋

城中倦酬接，小泊在同泾。竹已休教醉，梅方唤得醒。山嫌时画俗，天满古壶青。怕有归来鹤，柴门夜不扃。天上花如席，门前径拥樵。全葩不到地，零蒂谩齐腰。梅笑竹先裂，柏随松后雕。烧痕漫灭尽，黄独更无苗。
葛庵阻雪·其一
作者：释居简
朝代：宋
体裁：五言律诗

城中倦酬接，小泊在同泾。竹已休教醉，梅方唤得醒。山嫌时画俗，天满古壶青。怕有归来鹤，柴门夜不扃。
葛庵阻雪·其二
作者：释居简
朝代：宋

天上花如席，门前径拥樵。全葩不到地，零蒂谩齐腰。梅笑竹先裂，柏随松后雕。烧痕漫灭尽，黄独更无苗。
葛庵阻雪·其二
作者：释居简
朝代：宋

天上花如席，门前径拥樵。
全葩不到地，零蔕谩齐腰。
梅笑竹先裂，柏随松后雕。
烧痕漫灭尽，黄独更无苗。
葛无怀讣至
作者：释居简
朝代：宋

饮羽窥天巧，御枚戒夜严。采荼宁自苦，课蜜为谁甜。阁令看山槛，亭空并水檐。怀哉双宿鹭，日日望钩帘。静胜知天定，虚明悟物齐。略伸嗟屈蠖，欲吐丧晴霓。夜雨灯侵幌，春风柳并堤。漫天吹絮尽，一点不沾泥。
葛无怀讣至·其一
作者：释居简
朝代：宋

饮羽窥天巧，御枚戒夜严。采荼宁自苦，课蜜为谁甜。阁令看山槛，亭空并水檐。怀哉双宿鹭，日日望钩帘。
葛无怀讣至·其一
作者：释居简
朝代：宋

饮羽闚天巧，御枚戒夜严。
采荼宁自苦，课蜜为谁甜。
阁令看山槛，亭空并水檐。
怀哉双宿鹭，日日望鈎帘。
葛无怀讣至·其二
作者：释居简
朝代：宋
体裁：五言律诗

静胜知天定，虚明悟物齐。略伸嗟屈蠖，欲吐丧晴霓。夜雨灯侵幌，春风柳并堤。漫天吹絮尽，一点不沾泥。
蒙泉
作者：释居简
朝代：宋

坎井只丈寻，得名由参寥。丈人玄豹姿，养德富不骄。想当发泉蒙，如此湛弗摇。珠明水增媚，镜净尘当消。陶泓勺馀沥，采笔生春潮。止则云沉沉，涨则桃夭夭。淘趁槐火新，战与坡仙挑。坛拜十四字，高山郁岧峣。灯灺谩图续，些苦何能招。须公起九原，为我饮一瓢。于戏不可作，仰止苍崖腰。
蒙泉
作者：释居简
朝代：宋

坎井只丈寻，得名由参寥。
丈人玄豹姿，养德富不骄。
想当发泉蒙，如此湛弗摇。
珠明水增媚，镜浄尘当消。
陶泓勺余沥，采笔生春潮。
止则云沉沉，涨则桃夭夭。
淘趁槐火新，战与坡仙挑。
坛拜十四字，高山鬰岧嶤。
灯灺谩图续，些苦何能招。
须公起九原，为我饮一瓢。
于戏不可作，仰止苍崖腰。
蓬居梵竺卿诗藁
作者：释居简
朝代：宋
体裁：五言律诗

维舟吊竺卿，寒日暗丹青。俗恶眼中屑，离骚身后经。畦芳催蜜熟，圃药试方灵。零落三千偈，关防在六丁。
蔡京葬处女冠居之
作者：释居简
朝代：宋

观裏黄蜂晚退衙，观前桃着小春花。
更无寻访麻姑处，零落风烟似蔡家。
蔡京葬处女冠居之
作者：释居简
朝代：宋

观里黄蜂晚退衙，观前桃著小春花。更无寻访麻姑处，零落风烟似蔡家。
蔡山在江阴北湖西相传是蔡邕伯喈墓
作者：释居简
朝代：宋

身与东都孰重轻，至今犹擅蔡山名。四围深堑方方禁，千古英词凛凛生。汉鼎已归曹马手，胡笳犹播管弦声。传家更有柯亭竹，曾作岐阳老凤鸣。
蔡山在江阴北湖西相传是蔡邕伯喈墓
作者：释居简
朝代：宋

身与东都孰重轻，至今犹擅蔡山名。
四围深壍方方禁，千古英词凛凛生。
汉鼎已归曹马手，胡笳犹播管絃声。
传家更有柯亭竹，曾作岐阳老凤鸣。
蔡提干卜居
作者：释居简
朝代：宋

男儿胸中奇，忍作怀土羞。冒荣复素食，矧乃羞之尤。谩令儿女曹，欣戚相喧啾。东家新买邻，百万未易酬。邻人何人斯，百万蒱博俦。娄叱九折驭，朗吟三硖秋。结客尽群玉，税驾半九州。痹存万间志，资乏三径谋。长沙与吴会，岂必真菟裘。濯足门前溪，泛月溪上舟。有客共吟啸，有书同校雠。有时鼓瑟琴，亦复飞觥筹。论士笑浮俗，得失令人愁。重官不重名，不约常相侔。乡来飞将军，渠岂不足侯。名落天地间，迥觉天地遒。谬侯纷如蚁，千古众楚咻。至今谬与贤，渭与泾殊流。高名独不死，天地同悠悠。
蔡提干卜居
作者：释居简
朝代：宋

男儿胸中奇，忍作怀土羞。
冒荣復素食，矧乃羞之尤。
谩令儿女曹，欣戚相喧啾。
东家新买隣，百万未易酬。
邻人何人斯，百万蒱博俦。
娄叱九折驭，朗吟三硖秋。
结客尽群玉，税驾半九州。
疪存万间志，资乏三径谋。
长沙与吴会，岂必真菟裘。
濯足门前溪，泛月溪上舟。
有客共吟啸，有书同校雠。
有时鼓瑟琴，亦復飞觥筹。
论士笑浮俗，得失令人愁。
重官不重名，不约常相侔。
乡来飞将军，渠岂不足侯。
名落天地间，迥觉天地遒。
谬侯纷如蚁，千古众楚咻。
至今谬与贤，渭与泾殊流。
高名独不死，天地同悠悠。
蕙林
作者：释居简
朝代：宋

熏有腾芳蕙，莸无砌埒金。
绿窗涵一镜，朱户掩双岑。
度土观肥瘠，移根较浅深。
不愁新绿暗，长恐软红侵。
剪翠滋繁露，留芬引碧浔。
芝兰元并德，姚魏不同心。
暑战知勍敌，霜零抚壮襟。
晓梳风猎猎，晚沐雨森森。
草色分春思，苔痕借夕阴。
缀藂流夜照，拥砌递秋吟。
佳树青油幕，幽泉绿绮琴。
帐空从鹤怨，盟在听鸥寻。
触胜齐蛮负，骚亡甚雅沉。
吮香须细写，搔短惬芳簪。
野逸勤招隠，清狂苦不禁。
悠然饱风味，送目挂岑崟。
蕙林
作者：释居简
朝代：宋

薰有腾芳蕙，莸无砌埒金。绿窗涵一镜，朱户掩双岑。度土观肥瘠，移根较浅深。不愁新绿暗，长恐软红侵。剪翠滋繁露，留芬引碧浔。芝兰元并德，姚魏不同心。暑战知勍敌，霜零抚壮襟。晓梳风猎猎，晚沐雨森森。草色分春思，苔痕借夕阴。缀丛流夜照，拥砌递秋吟。佳树青油幕，幽泉绿绮琴。帐空从鹤怨，盟在听鸥寻。触胜齐蛮负，骚亡甚雅沉。吮香须细写，搔短惬芳簪。野逸勤招隐，清狂苦不禁。悠然饱风味，送目挂岑崟。
薛子舒半镜
作者：释居简
朝代：宋

饥蟆缘云吞婵娟，径圆千里亏一边。何年吹缺堕九地，更复几时飞上天。不悟素为明所误，削地更无开拓处。遂使骑鲸汗漫归，拟斫婆娑镜中树。又疑白玉楼居大手笔，喝得倒行轮半仄。至今弗作玻璃声，犹自铮铮作金石。不然十连酬贾难，怒发凛凛冲其冠。归来寒芒耿夜阑，亭亭小试龙文看。半规朣朣尽分晓，团团如漆知多少。是中观德又观空，缺处何曾碍圆照。
薛子舒半镜
作者：释居简
朝代：宋

饥蟇缘云吞婵娟，径圆千里亏一边。
何年吹缺堕九地，更復几时飞上天。
不悟素为明所误，削地更无开拓处。
遂使骑鲸汗漫归，拟斫婆娑镜中树。
又疑白玉楼居大手笔，喝得倒行轮半仄。
至今弗作玻璃声，犹自铮铮作金石。
不然十连酬贾难，怒髮凛凛衝其冠。
归来寒芒耿夜阑，亭亭小试龙文看。
半规朣朣尽分晓，团团如漆知多少。
是中观德又观空，缺处何曾碍圆照。
薛蓝田
作者：释居简
朝代：宋

蓝田新续记，莲幕又登贤。
次迟初潜地，荣如利见年。
熊飞占吉梦，綵侍未华颠。
天予先成佛，无庸缓着鞭。
薛蓝田
作者：释居简
朝代：宋

蓝田新续记，莲幕又登贤。次迟初潜地，荣如利见年。熊飞占吉梦，綵侍未华颠。天予先成佛，无庸缓著鞭。
藏云
作者：释居简
朝代：宋

层层叠叠烂银堆，无蒂无根卷复开。犹有壮心诛旱魃，出山为雨却归来。
藏云
作者：释居简
朝代：宋

层层迭迭烂银堆，无蒂无根卷復开。
犹有壮心诛旱魃，出山为雨却归来。
蘋洲莱菔脆甚
作者：释居简
朝代：宋

藕生玉井何曾见，梨属张公不见分。安得脆琼莱菔子，蘋洲南畔种残云。
虎丘
作者：释居简
朝代：宋

门掩怕山移，棱棱塔填攲。断崖抽晓碧，死草借春滋。地狭楼蜚巧，云低屋跨危。雨花台上石，不似点头时。
虎丘
作者：释居简
朝代：宋

门掩怕山移，棱棱塔填欹。
断崖抽晓碧，死草借春滋。
地狭楼蜚巧，云低屋跨危。
雨花台上石，不似点头时。
虞美人草
作者：释居简
朝代：宋

君恩如海海不深，妾义如铁利断金。舍生取义我所欲，忍死织室羞同心。春姿忽作秋蓬委，一寸刚明曾不死。明年原上野花繁，一枝自托华风起。袅袅娉娉不成艳，态度浅深生色染。向人欲诉却无言，寂寞千年恨谁掩。芳郊游女宛转歌，倚春拍手看婆娑。露晞初日枝头坠，犹有君王别时泪。翻刘覆楚知几何，大风竟作还乡歌。淮南区区欲为帝，淮阴堂堂贺陈狶。
虞美人草
作者：释居简
朝代：宋

君恩如海海不深，妾义如铁利断金。
舍生取义我所欲，忍死织室羞同心。
春姿忽作秋蓬委，一寸刚明曾不死。
明年原上野花繁，一枝自託华风起。
袅袅娉娉不成艷，态度浅深生色染。
向人欲诉却无言，寂寞千年恨谁掩。
芳郊游女宛转歌，倚春拍手看婆娑。
露晞初日枝头坠，犹有君王别时泪。
翻刘覆楚知几何，大风竟作还乡歌。
淮南区区欲为帝，淮阴堂堂贺陈狶。
蜀葵满庭
作者：释居简
朝代：宋

鬘缀熏风舞袂凉，依稀五竺饭空王。
未哦玉唾三千偈，先列金钗十二行。
桂殿冷滋分素洁，魏家新紫拟芬芳。
华林锦绣连铜雀，叶叶倾斜背太阳。
蜀葵满庭
作者：释居简
朝代：宋

鬘缀薰风舞袂凉，依稀五竺饭空王。未哦玉唾三千偈，先列金钗十二行。桂殿冷滋分素洁，魏家新紫拟芬芳。华林锦绣连铜雀，叶叶倾斜背太阳。
蜂房
作者：释居简
朝代：宋

各开户牖复尊王，酿熟芳鲜又绝粮。课有常程分殿最，日无馀暇息奔忙。酷嫌虿尾长摇毒，终使花头不损香。细细中边分正味，莫教勤苦度韶光。
蜂房
作者：释居简
朝代：宋

各开户牖復尊王，酿熟芳鲜又绝粮。
课有常程分殿最，日无余暇息奔忙。
酷嫌虿尾长摇毒，终使花头不损香。
细细中边分正味，莫教勤苦度韶光。
蝗去
作者：释居简
朝代：宋

人言蝗有知，我谓蝗无知。使其果有知，不出昌明时。傍睨听我言，饮笑辄见嗤。问之何因尔，却立双颦眉。甚矣戆且愚，抑非狂则痴。谅不阅图史，又弗闻书诗。不知朝廷尊，但习山林卑。耕稼徒勤劳，理乱慵考稽。嗟子昧理道，使我繁言辞。伊昔贞观中，民生皆熙熙。呻吟化讴歌，文教渐戎夷。行旅弗赍粮，道路无拾遗。外则方与虎，内则傅与伊。腹心颇胜任，股肱良倚毗。四海同车书，九重垂裳衣。虞夏相较量，毫发无参差。善乎魏郑公，惜哉封德彝。当此全盛际，蝗起夫何为。初传满郡国，遄复侵京畿。民瘼副所求，丙夜长怀思。未旦坐以待，罪己勇不疑。奋然事吞噬，厥类举族移。上帝斯下临，捷于声响随。良苗曾勿伤，凶岁稔不饥。太仓皆充盈，老瓦相淋漓。开元天宝间，燮理颇失宜。虫横加暴残，田稚难支持。号令速且严，捕逐期毋遗。氓力日困毙，彼类尤蕃滋。不能格天心，徒欲徇己私。设或遇水旱，人力恶乎施。世变日益下，汤德常巍巍。盍广成汤心，以为百世师。上自天子圣，下逮兆庶微。德合倘可行，力胜勿自欺。可以弭灾异，可以延贞祺。我固肃听瑩，拳拳其敢辞。再拜嘉昌言，大明烛冥迷。仲夏月既望，我适田中归。趯趯五六辈，出入荒芃茨。见之辄怵惕，滂然挥涕洟。小复相与言，胡为乎来兹。倘尔因我来，伴我食蕨薇。毋使我稼伤，勿令秋庾亏。俾其丰粢盛，馀则糁藿葵。谨勿鸠尔类，谨勿增我悲。尔众易暴寡，我瘠难再肥。一善倘可穰，众戾幸见归。天乎弗遐弃，虽死甘如饴。蝗方蔽天来，容与天云垂。悠哉翔而集，果适他山飞。曩闻斯行诸，今者亲见之。便当如负暄，排云叫天扉。庶几持一得，或可赞万几。宣示刍荛言，下付百职司。上宰天下平，连帅阃外威。郡国其颁行，风俗端可移。勿谓此道迂，试以诚至推。推此及四海，贞观何远而。当法太宗是，毋遂姚崇非。
蝗去
作者：释居简
朝代：宋
体裁：古风

人言蝗有知，我谓蝗无知。使其果有知，不出昌明时。傍睨听我言，饮笑辄见嗤。问之何因尔，却立双颦眉。甚矣戆且愚，抑非狂则痴。谅不阅图史，又弗闻书诗。不知朝廷尊，但习山林卑。耕稼徒勤劳，理乱慵考稽。嗟子昧理道，使我繁言辞。伊昔贞观中，民生皆熙熙。呻吟化讴歌，文教渐戎夷。行旅弗赍粮，道路无拾遗。外则方与虎，内则傅与伊。腹心颇胜任，股肱良倚毗。四海同车书，九重垂裳衣。虞夏相较量，毫发无参差。善乎魏郑公，惜哉封德彝。当此全盛际，蝗起夫何为。初传满郡国，遄复侵京畿。民瘼副所求，丙夜长怀思。未旦坐以待，罪己勇不疑。奋然事吞噬，厥类举族移。上帝斯下临，捷于声响随。良苗曾勿伤，凶岁稔不饥。太仓皆充盈，老瓦相淋漓。开元天宝间，燮理颇失宜。虫横加暴残，田稚难支持。号令速且严，捕逐期毋遗。氓力日困毙，彼类尤蕃滋。不能格天心，徒欲徇己私。设或遇水旱，人力恶乎施。世变日益下，汤德常巍巍。盍广成汤心，以为百世师。上自天子圣，下逮兆庶微。德合倘可行，力胜勿自欺。可以弭灾异，可以延贞祺。我固肃听莹，拳拳其敢辞。再拜嘉昌言，大明烛冥迷。仲夏月既望，我适田中归。趯趯五六辈，出入荒芃茨。见之辄怵惕，滂然挥涕洟。小复相与言，胡为乎来兹。倘尔因我来，伴我食蕨薇。毋使我稼伤，勿令秋庾亏。俾其丰粢盛，馀则糁藿葵。谨勿鸠尔类，谨勿增我悲。尔众易暴寡，我瘠难再肥。一善倘可穰，众戾幸见归。天乎弗遐弃，虽死甘如饴。蝗方蔽天来，容与天云垂。悠哉翔而集，果适他山飞。曩闻斯行诸，今者亲见之。便当如负暄，排云叫天扉。庶几持一得，或可赞万几。宣示刍荛言，下付百职司。上宰天下平，连帅阃外威。郡国其颁行，风俗端可移。勿谓此道迂，试以诚至推。推此及四海，贞观何远而。当法太宗是，毋遂姚崇非。
蝗去
作者：释居简
朝代：宋

人言蝗有知，我谓蝗无知。
使其果有知，不出昌明时。
傍睨听我言，饮笑辄见嗤。
问之何因尔，却立双颦眉。
甚矣戆且愚，抑非狂则痴。
谅不阅图史，又弗闻书诗。
不知朝廷尊，但习山林卑。
耕稼徒勤劳，理乱慵考稽。
嗟子昧理道，使我繁言辞。
伊昔贞观中，民生皆熙熙。
呻吟化讴歌，文教渐戎夷。
行旅弗赍粮，道路无拾遗。
外则方与虎，内则傅与伊。
腹心颇胜任，股肱良倚毘。
四海同车书，九重垂裳衣。
虞夏相较量，毫髮无参差。
善乎魏郑公，惜哉封德彜。
当此全盛际，蝗起夫何为。
初传满郡国，遄復侵京畿。
民瘼副所求，丙夜长怀思。
未旦坐以待，罪己勇不疑。
奋然事吞噬，厥类举族移。
上帝斯下临，捷于声响随。
良苗曾勿伤，凶岁稔不饥。
太仓皆充盈，老瓦相淋漓。
开元天宝间，燮理颇失宜。
虫横加暴残，田穉难支持。
号令速且严，捕逐期毋遗。
氓力日困毙，彼类尤蕃滋。
不能格天心，徒欲徇己私。
设或遇水旱，人力恶乎施。
世变日益下，汤德常巍巍。
盍广成汤心，以为百世师。
上自天子圣，下逮兆庶微。
德合倘可行，力胜勿自欺。
可以弭灾异，可以延贞祺。
我固肃听莹，拳拳其敢辞。
再拜嘉昌言，大明烛冥迷。
仲夏月既望，我适田中归。
趯趯五六辈，出入荒芃茨。
见之辄怵惕，滂然挥涕洟。
小復相与言，胡为乎来兹。
倘尔因我来，伴我食蕨薇。
毋使我稼伤，勿令秋庾亏。
俾其丰粢盛，余则糁藿葵。
谨勿鸠尔类，谨勿增我悲。
尔众易暴寡，我瘠难再肥。
一善倘可穰，众戾幸见归。
天乎弗遐弃，虽死甘如饴。
蝗方蔽天来，容与天云垂。
悠哉翔而集，果适他山飞。
曩闻斯行诸，今者亲见之。
便当如负暄，排云呌天扉。
庶几持一得，或可赞万几。
宣示蒭荛言，下付百职司。
上宰天下平，连帅阃外威。
郡国其颁行，风俗端可移。
勿谓此道迂，试以诚至推。
推此及四海，贞观何远而。
当法太宗是，毋遂姚崇非。
蟠松
作者：释居简
朝代：宋

肯为人低首，非因米折腰。曲何惭九地，直恐碍丛霄。雪虐知擎重，风酸不怕摇。乔林多裂干，弗后岁寒彫。
蟠松
作者：释居简
朝代：宋

肯为人低首，非因米折腰。
曲何惭九地，直恐碍丛霄。
雪虐知擎重，风酸不怕摇。
乔林多裂干，弗后岁寒雕。
蠡口
作者：释居简
朝代：宋
体裁：七言律诗

未谋人国已谋身，往事无从问水滨。游鹿谆谆犹在耳，平湖淼淼忽扬尘。寺明丹垩低檐古，树饱风霜老节新。又理阖闾城外棹，更无鸥鸟傍青纶。
行者冩经求僧
作者：释居简
朝代：宋
体裁：七言绝句

风云时至谩书经，点墨工夫过点尘。只改旧时行李处，依然不改旧时人。
行者刺血写莲经求度
作者：释居简
朝代：宋

七卷六万言，十指一滴血。尽是一乘法，无同亦无别。看佗禅讲相讥剑佩，大似羊鹿强分途辙。尽教他火宅前各自东西，更休说化城中普请超越。汝但逐字写过，逐字点发，一点著一点，一丿著一丿。应以比丘身得度者，即现比丘身而为说。
行者刺血写莲经求度
作者：释居简
朝代：宋

七卷六万言，十指一滴血。
尽是一乘法，无同亦无别。
看佗禅讲相讥剑佩，大似羊鹿强分途辙。
尽教他火宅前各自东西，更休说化城中普请超越。
汝但逐字冩过，逐字点发，一点着一点，一丿着一丿。
应以比丘身得度者，即现比丘身而为说。
行者刺血写莲经求语
作者：释居简
朝代：宋
体裁：七言绝句

一会灵山未陆沈，纷然血指痛连心。比丘身在普门品，空向指头尖上寻。
行者塑观音
作者：释居简
朝代：宋

行家佛来也不着，尔塑观音无乃错。
怜渠无处着浑身，却许汝曹高一着。
行者塑观音
作者：释居简
朝代：宋

行家佛来也不著，尔塑观音无乃错。怜渠无处著浑身，却许汝曹高一著。
行者往淮南求僧
作者：释居简
朝代：宋
体裁：七言绝句

尘埃千里走长淮，要觅袈裟裹草鞋。尽洗淮山当日恨，好将诸祖一坑埋。
行者念莲经求颂
作者：释居简
朝代：宋

纸上陈言六万余，一音清彻夜堂虚。
逢人若问经头字，但道从来不识书。
行者念莲经求颂
作者：释居简
朝代：宋

纸上陈言六万馀，一音清彻夜堂虚。逢人若问经头字，但道从来不识书。
行者求僧
作者：释居简
朝代：宋

尝尽丛林苦与甜，九天雨露未曾沾。相逢作者开青眼，千尺浮图看合尖。
行者求僧
作者：释居简
朝代：宋

尝尽丛林苦与甜，九天雨露未曾霑。
相逢作者开青眼，千尺浮图看合尖。
行者求僧
作者：释居简
朝代：宋
体裁：七言绝句

求僧囊勿一钱看，诵彻莲花六万言。久客长安虽自乐，得鱼应合早忘筌。
行者求颂
作者：释居简
朝代：宋

好将长剑割髭须，头上蓬蓬亦刬除。办取一生都弗会，听佗会底费分疏。
行者求颂
作者：释居简
朝代：宋

好将长剑割髭鬚，头上蓬蓬亦刬除。
办取一生都弗会，听佗会底费分疎。
行者求颂
作者：释居简
朝代：宋
体裁：偈颂

曩时随我起鄞江，望我山灵与径双。狡兔有时平地起，莫于旧处守枯桩。
装冬后不速之客来
作者：释居简
朝代：宋
体裁：七言绝句

绽裘纫絮办冬和，羽化其如独冷何。藕荡欲搴霜后叶，晓来零落更无多。
西余庭犀合抱强半不下西湖刘寺双桂已厄于嘉定十二年打十方之初信夫主僧元粹之忍也余在北山作诗援之云翠华几度树边来手压芳枝内苑栽且看传灯金粟面小留残馥点苍苔两唐律赋西余吊刘寺云
作者：释居简
朝代：宋

亭亭领袖晚风光，吹尽西凉不尽香。勒麝兰薰回俗驾，动龙蛇影转回廊。老持素节芳仍洁，碎点苍苔绿衬黄。自把胡床低处著，高舂盘礴到斜阳。蜕俗风标与月分，竞攀争撷到仍云。弗知芗国有乔木，大似幽居无此君。叶密听他嫌不韵，根盘如许合空群。四朝雨露金刀寺，两树前年夭斧斤。
西余庭犀合抱强半不下西湖刘寺双桂已厄于嘉定十二年打十方之初信夫主僧元粹之忍也余在北山作诗援之云翠华几度树边来手压芳枝内苑栽且看传灯金粟面小留残馥点苍苔两唐律赋西余吊刘寺云·其一
作者：释居简
朝代：宋

亭亭领袖晚风光，吹尽西凉不尽香。
勒麝兰熏回俗驾，动龙蛇影转回廊。
老持素节芳仍洁，碎点苍苔绿衬黄。
自把胡床低处着，高舂盘礴到斜阳。
西余庭犀合抱强半不下西湖刘寺双桂已厄于嘉定十二年打十方之初信夫主僧元粹之忍也余在北山作诗援之云翠华几度树边来手压芳枝内苑栽且看传灯金粟面小留残馥点苍苔两唐律赋西余吊刘寺云·其一
作者：释居简
朝代：宋

亭亭领袖晚风光，吹尽西凉不尽香。勒麝兰薰回俗驾，动龙蛇影转回廊。老持素节芳仍洁，碎点苍苔绿衬黄。自把胡床低处著，高舂盘礴到斜阳。
西余庭犀合抱强半不下西湖刘寺双桂已厄于嘉定十二年打十方之初信夫主僧元粹之忍也余在北山作诗援之云翠华几度树边来手压芳枝内苑栽且看传灯金粟面小留残馥点苍苔两唐律赋西余吊刘寺云·其二
作者：释居简
朝代：宋

蜕俗风标与月分，竞攀争撷到仍云。
弗知芗国有乔木，大似幽居无此君。
叶密听他嫌不韵，根盘如许合空羣。
四朝雨露金刀寺，两树前年夭斧斤。
西余庭犀合抱强半不下西湖刘寺双桂已厄于嘉定十二年打十方之初信夫主僧元粹之忍也余在北山作诗援之云翠华几度树边来手压芳枝内苑栽且看传灯金粟面小留残馥点苍苔两唐律赋西余吊刘寺云·其二
作者：释居简
朝代：宋

蜕俗风标与月分，竞攀争撷到仍云。弗知芗国有乔木，大似幽居无此君。叶密听他嫌不韵，根盘如许合空群。四朝雨露金刀寺，两树前年夭斧斤。
西庵惠海棠
作者：释居简
朝代：宋
体裁：七言律诗

妃子惊回午枕时，别无名品略因依。效颦已笑林禽粉，谐俗偏嫌谢豹绯。碧酒晕朱犹未褪，丹肌痕露欲全晞。同盟更有红千叶，细剪垂丝纬锦机。
西湖夜归观打鱼怀赵京兆
作者：释居简
朝代：宋

德人天游乐者全，亦以此乐均鱼鸢。陶然亦复忘所乐，西湖澄澈如心渊。管领西湖人不少，前后无如赵京兆。至今画手画西湖，不著绿蓑人独钓。胡为今夜月满湖，大船小船皆得鱼。鱼登罔罟叫不得，那知老子今归欤。滔滔京兆万人海，平地翻涛渺无盖。活鱼之外尤活人，人在甘棠颂遗爱。
西湖夜归观打鱼怀赵京兆
作者：释居简
朝代：宋

德人天游乐者全，亦以此乐均鱼鸢。
陶然亦復忘所乐，西湖澄澈如心渊。
管领西湖人不少，前后无如赵京兆。
至今画手画西湖，不着绿蓑人独钓。
胡为今夜月满湖，大船小船皆得鱼。
鱼登罔罟叫不得，那知老子今归欤。
滔滔京兆万人海，平地翻涛渺无盖。
活鱼之外尤活人，人在甘棠颂遗爱。
西菩中晖堂乃参寥辨才所居
作者：释居简
朝代：宋

门外青山自作双，檐前松韵泻秋江。半规皎皎暾重雾，一点晶晶洞八窗。用晦不曾欺暗室，凿邻何必借残釭。俭存元祐规模小，曾著光明两胜幢。
西菩中晖堂乃参寥辨才所居
作者：释居简
朝代：宋

门外青山自作双，檐前松韵泻秋江。
半规皎皎暾重雾，一点晶晶洞八窗。
用晦不曾欺暗室，凿隣何必借残釭。
俭存元佑规模小，曾着光明两胜幢。
西菩寺三题
作者：释居简
朝代：宋

蹱息如龟小作巢，霜零竺子绿云交。六爻动著如云变，辄莫其中动一爻。本来无垢亦无尘，尘垢皆从洗处生。衮衮潢流湛华月，朣胧无夜不鲜明。蚤觉元龙不足豪，泠然步武老嫌高。刺天娄见群蜚下，欲驷晴霓看抃鳌。
西菩寺三题·其一
作者：释居简
朝代：宋

蹱息如龟小作巢，霜零竺子绿云交。
六爻动着如云变，辄莫其中动一爻。
西菩寺三题·其一
作者：释居简
朝代：宋

蹱息如龟小作巢，霜零竺子绿云交。六爻动著如云变，辄莫其中动一爻。
西菩寺三题·其三
作者：释居简
朝代：宋

蚤觉元龙不足豪，泠然步武老嫌高。
刺天娄见群蜚下，欲驷晴霓看抃鰲。
西菩寺三题·其三
作者：释居简
朝代：宋

蚤觉元龙不足豪，泠然步武老嫌高。刺天娄见群蜚下，欲驷晴霓看抃鳌。
西菩寺三题·其二
作者：释居简
朝代：宋
体裁：七言绝句

本来无垢亦无尘，尘垢皆从洗处生。衮衮潢流湛华月，朣胧无夜不鲜明。
观物初瓶梅予析为二其一奇而不怪其一怪而不奇
作者：释居简
朝代：宋

的皪同枝独擅奇，冲和分寸偶相违。不寻别调酬清婉，横玉声中怨孰归。鹤膝歧分把瘦枝，节拳支局老支离。解嘲不入时宜处，只合仪刑月蚀诗。
观物初瓶梅予析为二其一奇而不怪其一怪而不奇·其二
作者：释居简
朝代：宋
体裁：七言绝句

鹤膝歧分把瘦枝，节拳支局老支离。解嘲不入时宜处，只合仪刑月蚀诗。
观破山池白藕花
作者：释居简
朝代：宋

欲看芬陁利，搀凉晓入山。毳宜松露馥，屦惜藓文斑。蛰破渊灵去，腥随涧雨还。歌禽破幽寂，深树隐绵蛮。
观破山池白藕花
作者：释居简
朝代：宋

欲看芬陁利，搀凉晓入山。
毳宜松露馥，屦惜藓文斑。
蛰破渊灵去，腥随涧雨还。
歌禽破幽寂，深树隠绵蛮。
觉无象侄湛沙弥求僧
作者：释居简
朝代：宋

天台无象老瞎秃，妙转一机曾啮镞。
射虎归来死不侯，肯逐儿曹驾羊鹿。
诸方浩浩只如许，谁信此翁元不死。
阿戎头角又峥嵘，一段风流都付与。
觉无象侄湛沙弥求僧
作者：释居简
朝代：宋

天台无象老瞎秃，妙转一机曾齧镞。射虎归来死不侯，肯逐儿曹驾羊鹿。诸方浩浩只如许，谁信此翁元不死。阿戎头角又峥嵘，一段风流都付与。
觉海铸钟
作者：释居简
朝代：宋
体裁：七言绝句

须弥顶上声犹在，林浦山中簴久虚。任是雪峰千五百，呼来喝散总由渠。
解嘲杜鹃
作者：释居简
朝代：宋

神武门头稳挂冠，至今犹颂二疎贤。
试将史传从头读，不说西京有杜鹃。
解嘲杜鹃
作者：释居简
朝代：宋

神武门头稳挂冠，至今犹颂二疏贤。试将史传从头读，不说西京有杜鹃。
许由观
作者：释居简
朝代：宋
体裁：七言绝句

万乘何曾换一瓢，羽成玉骨蜕尘嚣。是非到耳虽无迹，颍水何曾洗得消。
访叶海盐不值
作者：释居简
朝代：宋

绿叶未幄春正迟，看看雪暖开荼蘼。
丁宁密意谢红药，掎角缓放韶华归。
一芳一菲寻版荡，更无可砥狂澜涨。
惠风迤逦索蒲葵，约束凉熏小相让。
棠梨雨褪燕脂蔫，来禽效颦相后先。
主人朝天未回鞯，软红没屦东华前。
饮湖山绿方颓玉，水遶山围南宕北。
起来却忆故园春，园中四时花木新。
诗人眉苦闲情皱，不怕天知怕天瘦。
遂令真宰妬冥搜，无人不恨古藤州。
访叶海盐不值
作者：释居简
朝代：宋

绿叶未幄春正迟，看看雪煖开荼蘼。丁宁密意谢红药，掎角缓放韶华归。一芳一菲寻版荡，更无可砥狂澜涨。惠风迤逦索蒲葵，约束凉薰小相让。棠梨雨褪燕脂蔫，来禽效颦相后先。主人朝天未回鞯，软红没屦东华前。饮湖山绿方颓玉，水绕山围南宕北。起来却忆故园春，园中四时花木新。诗人眉苦闲情皱，不怕天知怕天瘦。遂令真宰妒冥搜，无人不恨古藤州。
访菊
作者：释居简
朝代：宋

东篱贬剥勿丝毫，着得先生一字褒。
剩馥缅怀彭泽县，落英掩恨楚江涛。
缀团晓露心尤苦，揖逊春风节更高。
不把幽妍酬愤悱，鸾胶弗解续离骚。
访菊
作者：释居简
朝代：宋

东篱贬剥勿丝毫，著得先生一字褒。剩馥缅怀彭泽县，落英掩恨楚江涛。缀团晓露心尤苦，揖逊春风节更高。不把幽妍酬愤悱，鸾胶弗解续离骚。
识全
作者：释居简
朝代：宋
体裁：七言绝句

占得沙边柳外春，更专吟啸管阴晴。延祥观后茅茨老，月旦工夫子细评。
诺庵
作者：释居简
朝代：宋
体裁：五言绝句

善应物无外，全身在帝乡。不妨横点首，平等印诸方。
读南迁录
作者：释居简
朝代：宋

垂垂胡运风灯掣，不悟鼎中犹鱍剌。后庭玉树不摇春，只看婆娑双勃脱。提刀策马兆自南，梦中宿愤方深衔。子生母死托诸母，祸既滋蔓难夷芟。骨肉相残甚于寇，倒把太阿归女手。宁能同死不同生，掎角亟图邻壤救。奋戈秃体空无前，倾巢倒穴成播迁。飘零左衽馀南冠，孙又生子罹腥膻。回头九十年中事，水浅蓬莱人换世。顺昌之捷金刀回，商虢破竹丘山颓。韩刘亦复不世出，英勇弃捐如掷砾。短檠伴语南迁话，泪眼不晴彻遥夜。应是天归古汴都，却教胡羯先驱除。
读南迁录
作者：释居简
朝代：宋

垂垂胡运风灯掣，不悟鼎中犹鱍剌。
后庭玉树不摇春，只看婆娑双勃脱。
提刀策马兆自南，梦中宿愤方深衔。
子生母死託诸母，祸既滋蔓难夷芟。
骨肉相残甚于寇，倒把太阿归女手。
宁能同死不同生，掎角亟图邻壤捄。
奋戈秃体空无前，倾巢倒穴成播迁。
飘零左衽余南冠，孙又生子罹腥羶。
回头九十年中事，水浅蓬莱人换世。
顺昌之捷金刀回，商虢破竹丘山颓。
韩刘亦復不世出，英勇弃捐如掷砾。
短檠伴语南迁话，泪眼不晴彻遥夜。
应是天归古汴都，却教胡羯先驱除。
读岳鄂王传
作者：释居简
朝代：宋

百钧不挽射羿弓，朔望酹酒马鬣封。
从来知子莫若父，许以徇国输精忠。
相州去谒大元帅，是时元帅方潜龙。
华风忽与庆云遇，千载一德明良同。
南熏门外众制寡，铁路步上雌决雄。
浮屠连墙望尘靡，拐子如山随手空。
僞齐可绐不可杀，兀朮可间毋庸攻。
寇连诸道解如瓦，气吐千丈长于虹。
声先到处皆春风，桀骜怙很摧枯蓬。
中原跂踵戴旧德，萧墙稔祸基元凶。
当时剑握不倒置，直北马首无由东。
全尺寸地有余刃，半九十里隳奇功。
老罴既陷百尺穽，长城遂摧千丈墉。
群姦尾摇蜂虿毒，一蟇吻纳蟾蜍宫。
强胡妄冀脱虎口，残喘忽重苏犬戎。
难平者事有成算，可投之机无再逢。
乡来望诸报燕惠，无怨无怒方雍容。
其谁掩卷辄恸哭，主父偃与齐蒯通。
黄金台圮置勿论，问之胡不达四聪。
昔人已矣不可作，后来更復将焉从。
审如机括发必中，诚与日月昭而融。
将军碧电摇百步，跨竈英勇尤折衝。
干坤不朽忠义骨，光腾抔土方朣朣。
春秋不书六月雪，是日集霰回泠风。
杞传百世子配食，天定胜人还至公。
乱臣贼子生看好，遗臭不老均翾虫。
坐令三光五岳气，百岁左衽昏蒙蒙。
周南滞留奋椽笔，折姦全直传无穷。
浯溪大字倘可法，燕然苍藓知谁砻。
开禧之事如昨日，清淮洒血连天红。
动逾二纪不解甲，残虏尚锐蕲黄锋。
噬脐太息復太息，遗恨黯黯齐崆峒。
至今姦血泽遗类，忠愤鬰鬰填人胸。
向使二子及见此，恸哭岂止喧旻穹。
古愁连环不可解，除是帝舜开重瞳。
读岳鄂王传
作者：释居简
朝代：宋

百钧不挽射羿弓，朔望酹酒马鬣封。从来知子莫若父，许以徇国输精忠。相州去谒大元帅，是时元帅方潜龙。华风忽与庆云遇，千载一德明良同。南薰门外众制寡，铁路步上雌决雄。浮屠连墙望尘靡，拐子如山随手空。伪齐可绐不可杀，兀朮可间毋庸攻。寇连诸道解如瓦，气吐千丈长于虹。声先到处皆春风，桀骜怙很摧枯蓬。中原跂踵戴旧德，萧墙稔祸基元凶。当时剑握不倒置，直北马首无由东。全尺寸地有馀刃，半九十里隳奇功。老罴既陷百尺阱，长城遂摧千丈墉。群奸尾摇蜂虿毒，一蟆吻纳蟾蜍宫。强胡妄冀脱虎口，残喘忽重苏犬戎。难平者事有成算，可投之机无再逢。乡来望诸报燕惠，无怨无怒方雍容。其谁掩卷辄恸哭，主父偃与齐蒯通。黄金台圮置勿论，问之胡不达四聪。昔人已矣不可作，后来更复将焉从。审如机括发必中，诚与日月昭而融。将军碧电摇百步，跨灶英勇尤折冲。乾坤不朽忠义骨，光腾抔土方朣朣。春秋不书六月雪，是日集霰回泠风。杞传百世子配食，天定胜人还至公。乱臣贼子生看好，遗臭不老均翾虫。坐令三光五岳气，百岁左衽昏濛濛。周南滞留奋椽笔，折奸全直传无穷。浯溪大字倘可法，燕然苍藓知谁砻。开禧之事如昨日，清淮洒血连天红。动逾二纪不解甲，残虏尚锐蕲黄锋。噬脐太息复太息，遗恨黯黯齐崆峒。至今奸血泽遗类，忠愤郁郁填人胸。向使二子及见此，恸哭岂止喧旻穹。古愁连环不可解，除是帝舜开重瞳。
读曹侍郎去国表
作者：释居简
朝代：宋
体裁：七言律诗

立螭持橐孰非荣，未若江头一苇轻。失侣鸳鸿空怅望，喜归鸥鹭亟将迎。雍容谭笑不但已，去就始终如此明。疏似南阳出师表，尽倾肝鬲写生平。
读泣蕲录
作者：释居简
朝代：宋

蕲当淮楚冲，虏骑如云隤。书生胆如斗，激烈生风雷。备禦尽吾力，力殚心不灰。誓与城存亡，不遣疋马回。忍死不忍屈，视死犹去来。一州同一心，忠愤铁石开。舍生贵取义，肯顾儿女哀。话头素讲明，馀刃方恢恢。视古不愧今，落落俱雄才。援师窘于兔，趑趄山泽隈。遂使破贼手，不复歼渠魁。仪刑古睢阳，观阙双崔嵬。传后韩愈书，芒寒燉九垓。不知蕲州传，大手今谁哉。
读泣蕲录
作者：释居简
朝代：宋

蕲当淮楚衝，虏骑如云隤。
书生胆如斗，激烈生风雷。
备御尽吾力，力殚心不灰。
誓与城存亡，不遣疋马回。
忍死不忍屈，视死犹去来。
一州同一心，忠愤铁石开。
舍生贵取义，肯顾儿女哀。
话头素讲明，余刃方恢恢。
视古不愧今，落落俱雄才。
援师窘于兔，趑趄山泽隈。
遂使破贼手，不復歼渠魁。
仪刑古睢阳，观阙双崔嵬。
传后韩愈书，芒寒炖九垓。
不知蕲州传，大手今谁哉。
读贾太傅传
作者：释居简
朝代：宋

诸老先生总未言，一言中的已先闻。守成天子恭沉默，不妒多功重少文。七日平城戒覆车，不容年少系单于。用贤勿贰君知否，不用何须叹不如。
读贾太傅传·其一
作者：释居简
朝代：宋

诸老先生总未言，一言中的已先闻。守成天子恭沉默，不妒多功重少文。
读贾太傅传·其一
作者：释居简
朝代：宋

诸老先生总未言，一言中的已先闻。
守成天子恭沉默，不妬多功重少文。
读贾太傅传·其二
作者：释居简
朝代：宋
体裁：七言绝句

七日平城戒覆车，不容年少系单于。用贤勿贰君知否，不用何须叹不如。
谒樊将军舞阳侯庙
作者：释居简
朝代：宋

萧曹笔削宏楷模，良平智略吞万夫。巍坛既登跨下士，贡帐谩悦骊山徒。龙争虎斗爪牙备，刘怯项勇天渊殊。鹿虽未果死谁手，鼎已潜知开汉图。将军最先得所托，亭长之外无贞符。逸群拔萃一人耳，屠城斩将群雄俱。鸿门直入缓危急，虎口仅免才斯须。宴安鸩毒寤主意，排闼紫禁当前驱。奋身不顾但爱死，婴鳞未了仍编须。帝虽寡恩少善后，吾宁守义如厥初。匈奴无故遗嫚书，在廷如堵方嗫嚅。将军裂眦不愿馀，请十万众行匈奴。不知十万行匈奴，果与卫霍功何如。
谒樊将军舞阳侯庙
作者：释居简
朝代：宋

萧曹笔削宏楷橅，良平智略吞万夫。
巍坛既登跨下士，贡帐谩悦骊山徒。
龙争虎斗爪牙备，刘怯项勇天渊殊。
鹿虽未果死谁手，鼎已潜知开汉图。
将军最先得所託，亭长之外无贞符。
逸群拔萃一人耳，屠城斩将群雄俱。
鸿门直入缓危急，虎口仅免纔斯须。
宴安鸩毒寤主意，排闼紫禁当前驱。
奋身不顾但爱死，婴鳞未了仍编鬚。
帝虽寡恩少善后，吾宁守义如厥初。
匈奴无故遗嫚书，在廷如堵方嗫嚅。
将军裂眦不愿余，请十万众行匈奴。
不知十万行匈奴，果与卫霍功何如。
谒赵仓使二十一韵
作者：释居简
朝代：宋

昔分淮东天，河海幸潜济。悠悠不知远，仅一衣带水。今兹一道惠，列城洞明伟。可望不可及，弱水三万里。山林日深窅，踸踔坎井底。勇闻誉盛德，半属天下士。古调振骚雅，时样列骈俪。苦语杂颂咏，恶石必先耆。在御必骁腾，在治必精美。谨于千虑失，讵忍一得弃。谽呀浩如海，就下拓涯涘。朝夕不知了，莫测方寸地。老我不足为，把茅冷云际。楼欠元龙卧，门寻子云倚。小振伽梨肩，载整蒙茸刺。高视藐豪放，细意问奇字。倚门勿麾之，我欲见君子。况夫君子乡，畴曩屡游止。盖代品题手，声光动天地。公乎皆隽髦，愿听星辰履。大雅傥可作，郑卫赖一洗。
谒赵仓使二十一韵
作者：释居简
朝代：宋

昔分淮东天，河海幸潜济。
悠悠不知远，仅一衣带水。
今兹一道惠，列城洞明伟。
可望不可及，弱水三万里。
山林日深窅，踸踔坎井底。
勇闻誉盛德，半属天下士。
古调振骚雅，时样列骈俪。
苦语杂颂咏，恶石必先耆。
在御必骁腾，在治必精美。
谨于千虑失，讵忍一得弃。
谽呀浩如海，就下拓涯涘。
朝夕不知了，莫测方寸地。
老我不足为，把茅冷云际。
楼欠元龙卧，门寻子云倚。
小振伽梨肩，载整蒙茸刺。
高视藐豪放，细意问奇字。
倚门勿麾之，我欲见君子。
况夫君子乡，畴曩屡游止。
盖代品题手，声光动天地。
公乎皆隽髦，愿听星辰履。
大雅傥可作，郑卫頼一洗。
谢乔丞相
作者：释居简
朝代：宋

神枢卓绝当环中，物物虚应无终穷。华风一点妙埏埴，精神千里看折冲。判然经济归详鍊，有若星光绕檀篆。崎岖诘曲到无馀，冷地静分千绪乱。空山触蛮亦云惨，山鬼陆梁僧䫲颔。施及无求益见真，惠当适用偏多感。千古拓提成再造，百粉直惭酬不了。垣傍紫微何处祝，道场山顶何山麓。
谢乔丞相
作者：释居简
朝代：宋

神枢卓绝当环中，物物虚应无终穷。
华风一点妙埏埴，精神千里看折衝。
判然经济归详炼，有若星光绕檀篆。
崎岖诘曲到无余，冷地静分千绪乱。
空山触蛮亦云惨，山鬼陆梁僧䫲颔。
施及无求益见真，惠当适用偏多感。
千古拓提成再造，百粉直惭酬不了。
垣傍紫微何处祝，道场山顶何山麓。
谢人惠鬬綵袱
作者：释居简
朝代：宋
体裁：七言律诗

碎红零绿尽其宜，骈俪收成一段奇。曲砌鳞鳞尤缜密，方联翼翼自参差。大成富有诸家善，小数穷如集句诗。蜀锦吴绫重表出，阿蛮针线策勋时。
谢人饷蕨
作者：释居简
朝代：宋
体裁：七言绝句

瓦盂亭午未闻歌，少负心初负腹多。薇蕨不侵耕凿地，八珍柰此属餍何。
谢叶文昌二首
作者：释居简
朝代：宋

星履声中识典刑，洗空浮俗快双明。四朝孰愈德耆艾，九鼎曷如身重轻。只作寻常高步武，安知咫尺是钧衡。冲和一点关埏埴，噫欠春风六合生。镜里津津喜上眉，人情瘦瘠遁心肥。环中小复事虚应，方外敢忘求实归。客好洁羞南涧藻，家常草具北山薇。难消闲里舒长日，脩绠何须绊落晖。
谢叶文昌二首·其一
作者：释居简
朝代：宋
体裁：七言律诗

星履声中识典刑，洗空浮俗快双明。四朝孰愈德耆艾，九鼎曷如身重轻。只作寻常高步武，安知咫尺是钧衡。冲和一点关埏埴，噫欠春风六合生。
谢叶文昌二首·其二
作者：释居简
朝代：宋

镜裏津津喜上眉，人情瘦瘠遁心肥。
环中小復事虚应，方外敢忘求实归。
客好洁羞南涧藻，家常草具北山薇。
难消闲裏舒长日，修绠何须绊落晖。
谢叶文昌二首·其二
作者：释居简
朝代：宋

镜里津津喜上眉，人情瘦瘠遁心肥。环中小复事虚应，方外敢忘求实归。客好洁羞南涧藻，家常草具北山薇。难消闲里舒长日，脩绠何须绊落晖。
谢司令惠赐茶
作者：释居简
朝代：宋

昨寻密斋觅茶吃，倒屣踉跄笑相逆。一杯青白胜黄白，好风两袖来无迹。晴窗午景浣风味，露饱秋蝉谩尘蜕。周诗虽记苦如荼，浮俗但知浓若醴。归来急足敲晨扉，香郁密云光陆离。圭零璧碎不复惜，自候泣蚓声悲嘶。不妨为佛先拈出，油然雪乳翻秋色。更需佳士细商评，我恐眼中无此生。
谢司令惠赐茶
作者：释居简
朝代：宋

昨寻密斋觅茶吃，倒屣踉跄笑相逆。
一杯青白胜黄白，好风两袖来无迹。
晴窗午景浣风味，露饱秋蝉谩尘蜕。
周诗虽记苦如荼，浮俗但知浓若醴。
归来急足敲晨扉，香鬰密云光陆离。
圭零璧碎不復惜，自候泣蚓声悲嘶。
不妨为佛先拈出，油然雪乳翻秋色。
更需佳士细商评，我恐眼中无此生。
谢周和州叔子
作者：释居简
朝代：宋

阴阴浓绿成新幄，荼蘼试妆催芍药。缓鞚青丝果下骝，时与华风相领略。风乎不违主人意，吹开宿酲换新醉。玉山自起不须扶，隐若长城一万里。和州归来贾如玉，高著十连酬不足。倚阑目送断鸿飞，闲按新声翻旧曲。畴曩方岩丈人厚，话到君侯布衣旧。不知灞上故将军，何如细柳真将军。
谢周和州叔子
作者：释居简
朝代：宋

阴阴浓绿成新幄，荼蘼试粧催芍药。
缓鞚青丝果下骝，时与华风相领略。
风乎不违主人意，吹开宿酲换新醉。
玉山自起不须扶，隠若长城一万里。
和州归来贾如玉，高着十连酬不足。
倚阑目送断鸿飞，闲按新声翻旧曲。
畴曩方岩丈人厚，话到君侯布衣旧。
不知灞上故将军，何如细柳真将军。
谢太守张都承
作者：释居简
朝代：宋

三吴富且庶，亦复多名流。比屋充栋书，千斛衔尾舟。季子有遗烈，列国古鲜俦。人生五马贵，弹压如此州。欲雨天作云，欲晴云翳收。幕府非无贤，大田今有秋。不知夫如何，夙夜常轸忧。税亩济楮币，济鲜恐不周。刮剔锥刀馀，岂若仁义优。藏富当在民，富民安用侯。迤逦及间架，分毫相校雠。陵迟必哀痛，噬脐将谁尤。剥床既及肤，民瘼何时瘳。公乎小留听，毋敛双眉脩。唐虞有神算，禹皋相协谋。芝兰撷无遗，杞梓毕见搜。四郊固多垒，岂在一己羞。何如勉加餐，缓带姑小留。道听怀好音，后苑摛词头。未解颍川组，已覆黄金瓯。
谢太守张都承
作者：释居简
朝代：宋

三吴富且庶，亦復多名流。
比屋充栋书，千斛衔尾舟。
季子有遗烈，列国古鲜俦。
人生五马贵，弹压如此州。
欲雨天作云，欲晴云翳收。
幕府非无贤，大田今有秋。
不知夫如何，夙夜常轸忧。
税亩济楮币，济尠恐不周。
刮剔锥刀余，岂若仁义优。
藏富当在民，富民安用侯。
迤逦及间架，分毫相校雠。
陵迟必哀痛，噬脐将谁尤。
剥床既及肤，民瘼何时瘳。
公乎小留听，毋敛双眉修。
唐虞有神算，禹皋相协谋。
芝兰撷无遗，杞梓毕见搜。
四郊固多垒，岂在一己羞。
何如勉加餐，缓带姑小留。
道听怀好音，后苑摛词头。
未解颍川组，已覆黄金瓯。
谢宣城朱长官
作者：释居简
朝代：宋

飞来何处山，秀整连凤池。
绝胜一鉏地，天地不得私。
朣朣斗牛间，明玉生华滋。
凛姿岁寒后，萧洒观孙枝。
出宰山水县，小谢城东陲。
琴瑟日在御，棰楚不苟施。
春风河阳花，次第芳菲菲。
屈指九十日，日日把酒巵。
玉山不须扶，百里皆酣嘻。
行扳星辰履，颉颃丛霄蜚。
故家厚培㙲，衮绣看传衣。
谢宣城朱长官
作者：释居简
朝代：宋

飞来何处山，秀整连凤池。绝胜一锄地，天地不得私。朣朣斗牛间，明玉生华滋。凛姿岁寒后，萧洒观孙枝。出宰山水县，小谢城东陲。琴瑟日在御，箠楚不苟施。春风河阳花，次第芳菲菲。屈指九十日，日日把酒卮。玉山不须扶，百里皆酣嘻。行扳星辰履，颉颃丛霄蜚。故家厚培㙲，衮绣看传衣。
谢宣城朱长官
作者：释居简
朝代：宋
体裁：古风

飞来何处山，秀整连凤池。绝胜一锄地，天地不得私。朣朣斗牛间，明玉生华滋。凛姿岁寒后，萧洒观孙枝。出宰山水县，小谢城东陲。琴瑟日在御，箠楚不苟施。春风河阳花，次第芳菲菲。屈指九十日，日日把酒卮。玉山不须扶，百里皆酣嘻。行扳星辰履，颉颃丛霄蜚。故家厚培壅，衮绣看传衣。
谢常州蔡提干
作者：释居简
朝代：宋
体裁：五言律诗

兰陵传近信，喜似得乡音。州篆六龙鼎，门标齐斗金。故人仍道北，逸兴似山阴。绿绕檐前水，扁舟欲访寻。
谢张丹霞序疎藁
作者：释居简
朝代：宋

裳织新云锦，交寻旧布衣。
荆蛮九鼎重，岭海一官微。
心事渊明是，天时伯玉非。
谈高方谔谔，调古独巍巍。
亦有兰为佩，能无简绝韦。
灌缨东磵水，访旧北山薇。
老我家何在，颠风鹢退飞。
袜头常反着，车辙每殊归。
但觉乌仍好，端知骥可睎。
草中同臭少，爨下赏音稀。
煮字徒相饷，忘言合见讥。
牛腰繁卷轴，蚌腹欠珠玑。
重借言如史，轻因鼠发机。
毳云甘寂寞，华衮借光辉。
鸡肋初无取，云斤不足挥。
楼宽长挂榻，月好许敲扉。
踵息宁乖众，心声愿听希。
李虽嘲杜瘦，孟不与韩违。
末路宜多助，孤军伫解围。
载驱惭款段，忍负镂金鞿。
谢张丹霞序疏藁
作者：释居简
朝代：宋

裳织新云锦，交寻旧布衣。荆蛮九鼎重，岭海一官微。心事渊明是，天时伯玉非。谈高方谔谔，调古独巍巍。亦有兰为佩，能无简绝韦。灌缨东涧水，访旧北山薇。老我家何在，颠风鹢退飞。袜头常反著，车辙每殊归。但觉乌仍好，端知骥可睎。草中同臭少，爨下赏音稀。煮字徒相饷，忘言合见讥。牛腰繁卷轴，蚌腹欠珠玑。重借言如史，轻因鼠发机。毳云甘寂寞，华衮借光辉。鸡肋初无取，云斤不足挥。楼宽长挂榻，月好许敲扉。踵息宁乖众，心声愿听希。李虽嘲杜瘦，孟不与韩违。末路宜多助，孤军伫解围。载驱惭款段，忍负镂金鞿。
谢怀安州王守
作者：释居简
朝代：宋

一寸长淮一寸金，金城千里障尘侵。犬羊未识元戎面，廊庙先知国士心。坐使春风生掌握，行孚大信控喉襟。夜严玉帐清如水，小复轻裘缓带吟。
谢怀安州王守
作者：释居简
朝代：宋

一寸长淮一寸金，金城千里障尘侵。
犬羊未识元戎面，廊庙先知国士心。
坐使春风生掌握，行孚大信控喉襟。
夜严玉帐清如水，小復轻裘缓带吟。
谢昌鉴堂
作者：释居简
朝代：宋

三年雪峰居，饱吃雪峰饭。不弄死鳖鼻，终日视云汉。众狙纷喜怒，我侬只管看。鉴堂赏此音，一唱复三叹。无端高索价，担起睦州板。问之何因尔，佛法不怕烂。
谢昌鑑堂
作者：释居简
朝代：宋

三年雪峰居，饱吃雪峰饭。
不弄死鳖鼻，终日视云汉。
众狙纷喜怒，我侬只管看。
鑑堂赏此音，一唱復三嘆。
无端高索价，担起睦州板。
问之何因尔，佛法不怕烂。
谢晦斋倅嘉兴
作者：释居简
朝代：宋

春风艺兰茝，采采山之阿。
广庭拓余地，华风日编摩。
芳洁渐可冀，榛莽常婆娑。
紫芽茁新馥，熏莸相错摩。
引类连根株，图蔓费斧柯。
何知种植勤，苦心忘鬓皤。
九畹与百畮，恨少不恨多。
薿薿谢庭玉，比德元同科。
余光烛槜李，散采摇清波。
太湖跨三州，如此明月何。
谢晦斋倅嘉兴
作者：释居简
朝代：宋

春风艺兰茝，采采山之阿。广庭拓馀地，华风日编摩。芳洁渐可冀，榛莽常婆娑。紫芽茁新馥，薰莸相错摩。引类连根株，图蔓费斧柯。何知种植勤，苦心忘鬓皤。九畹与百亩，恨少不恨多。薿薿谢庭玉，比德元同科。馀光烛槜李，散采摇清波。太湖跨三州，如此明月何。
谢权府惠府判辨祖相死于邸中非商贾者
作者：释居简
朝代：宋

局蹐复局蹐，何以昌山林。华风日遄迈，谬恐山不深。层巢堕孤雏，一壶藐千金。苦心念茕独，霣涕翻秋淫。天书少室价，贾竖晞天恩。一钱一滴蜜，不甜云水僧。冰檗宁苦寒，货殖其何能。炎冈镇烈烈，玉石难分明。
谢权府惠府判辨祖相死于邸中非商贾者·其一
作者：释居简
朝代：宋

局蹐复局蹐，何以昌山林。华风日遄迈，谬恐山不深。层巢堕孤雏，一壶藐千金。苦心念茕独，霣涕翻秋淫。
谢权府惠府判辨祖相死于邸中非商贾者·其一
作者：释居简
朝代：宋

跼蹐復跼蹐，何以昌山林。
华风日遄迈，谬恐山不深。
层巢堕孤鶵，一壶藐千金。
苦心念惸独，霣涕翻秋淫。
谢权府惠府判辨祖相死于邸中非商贾者·其二
作者：释居简
朝代：宋
体裁：古风

天书少室价，贾竖晞天恩。一钱一滴蜜，不甜云水僧。冰檗宁苦寒，货殖其何能。炎冈镇烈烈，玉石难分明。
谢楼别驾
作者：释居简
朝代：宋

日者鹓鸿序，年来月旦评。
芳腾新令问，绝似老先生。
特立风尘表，全消鄙吝萌。
步何妨展骥，乐岂俟专城。
书卷终长策，云窗尚短檠。
不知身富贵，犹遣笔耘耕。
大雅连城重，籝金一羽轻。
无弦皆古意，比竹谩新声。
玉骨难教俗，金茎只得清。
试论簪履旧，细细勺高情。
谢楼别驾
作者：释居简
朝代：宋

日者鹓鸿序，年来月旦评。芳腾新令问，绝似老先生。特立风尘表，全消鄙吝萌。步何妨展骥，乐岂俟专城。书卷终长策，云窗尚短檠。不知身富贵，犹遣笔耘耕。大雅连城重，籯金一羽轻。无弦皆古意，比竹谩新声。玉骨难教俗，金茎只得清。试论簪履旧，细细勺高情。
谢江东丘少卿漕使
作者：释居简
朝代：宋

宣城阡陌连当涂，山田瘦瘠圬田腴。
筑塍作圬九十四，频年风水圬为湖。
圬中饥氓水入户，私迫公催猛如虎。
三分更索水花苗，名色创闻氓不谕。
流移转徙道边泣，併日不能谋一食。
有生谁弗惜天年，望望谁宽倒悬急。
江东使者愁上眉，惄然轸怀若调饥。
疾呼官吏访田里，蠲租除赋苏颠隮。
劝粜开仓赈寒饿，氓命垂垂出汤火。
贪残俗吏漫窥窬，狡狯猾胥成㦬懡。
家家祷公愿公寿，千亿子孙天地久。
宣城彰教住山人，斐然相此歌谣声。
谢江东丘少卿漕使
作者：释居简
朝代：宋

宣城阡陌连当涂，山田瘦瘠圬田腴。筑塍作圬九十四，频年风水圬为湖。圬中饥氓水入户，私迫公催猛如虎。三分更索水花苗，名色创闻氓不谕。流移转徙道边泣，并日不能谋一食。有生谁弗惜天年，望望谁宽倒悬急。江东使者愁上眉，惄然轸怀若调饥。疾呼官吏访田里，蠲租除赋苏颠隮。劝粜开仓赈寒饿，氓命垂垂出汤火。贪残俗吏漫窥窬，狡狯猾胥成㦬懡。家家祷公愿公寿，千亿子孙天地久。宣城彰教住山人，斐然相此歌谣声。
谢疏寮高秘书同常博王省元见过
作者：释居简
朝代：宋

友生朱与葛，月旦说疏寮。老锡思投越，春江梦趁潮。句新哦易熟，灯喜剪难消。闻道搴旗鼓，山林不寂寥。不纵青云步，行间著得么。官居最华要，吟似老头陁。行辈今差少，声名早厌多。犹将三万轴，清夜答弦歌。
谢疏寮高秘书同常博王省元见过·其一
作者：释居简
朝代：宋
体裁：五言律诗

友生朱与葛，月旦说疏寮。老锡思投越，春江梦趁潮。句新哦易熟，灯喜剪难消。闻道搴旗鼓，山林不寂寥。
谢疏寮高秘书同常博王省元见过·其二
作者：释居简
朝代：宋

不纵青云步，行间着得么。
官居最华要，吟似老头陁。
行辈今差少，声名早厌多。
犹将三万轴，清夜答弦歌。
谢疏寮高秘书同常博王省元见过·其二
作者：释居简
朝代：宋

不纵青云步，行间著得么。官居最华要，吟似老头陁。行辈今差少，声名早厌多。犹将三万轴，清夜答弦歌。
谢盘野黄文昌
作者：释居简
朝代：宋

易入亚夫营，难收四海名。两全无可愧，独以退为荣。萧洒霜髯古，敷腴玉色明。神仙在平地，跬步到钧衡。日课芳菲谱，归来手自栽。有诗随意好，无日不花开。鸥鹭论心事，云山入酒杯。绮罗帘幕静，处处小蓬莱。
谢盘野黄文昌·其一
作者：释居简
朝代：宋

易入亚夫营，难收四海名。
两全无可媿，独以退为荣。
萧洒霜髯古，敷腴玉色明。
神仙在平地，跬步到钧衡。
谢盘野黄文昌·其一
作者：释居简
朝代：宋

易入亚夫营，难收四海名。两全无可愧，独以退为荣。萧洒霜髯古，敷腴玉色明。神仙在平地，跬步到钧衡。
谢盘野黄文昌·其二
作者：释居简
朝代：宋
体裁：五言律诗

日课芳菲谱，归来手自栽。有诗随意好，无日不花开。鸥鹭论心事，云山入酒杯。绮罗帘幕静，处处小蓬莱。
谢簟化主
作者：释居简
朝代：宋
体裁：七言绝句

三载归来打葛藤，打成秋水水无痕。胁尊者睡长开眼，胁亦何曾印簟纹。
谢陆少监分惠渭南剑南家集
作者：释居简
朝代：宋

故家骚雅传，翼翼见芳继。况如孙仲谋，不败乃翁事。圭残入裒拾，璧断归次第。自成一家学，忍使只字弃。若翁喻蜀时，名胜各超诣。初从汉西京，绵绵振末裔。相如子云后，经术奋多士。岿然今陇蜀，渊乎古洙泗。冯刘振风霆，刘李渺涯涘。况复有小李，隽永出大胾。翁来试掉鞅，平地快奔驷。逸驾相后先，六月乃一税。渭南问风俗，剑南看形势。岷峨连蓬婆，风赋达骈俪。雕镌到微茫，抉剔逮菑翳。连络数十城，八万四千偈。彬彬奂文采，烂烂存表制。分甘成暗投，效颦更拙计。琼琚报木李，美齐诏当世。乃今得琼琚，何以答佳惠。
谢陆少监分惠渭南剑南家集
作者：释居简
朝代：宋

故家骚雅传，翼翼见芳继。
况如孙仲谋，不败乃翁事。
圭残入裒拾，璧断归次第。
自成一家学，忍使隻字弃。
若翁喻蜀时，名胜各超诣。
初从汉西京，绵绵振末裔。
相如子云后，经术奋多士。
岿然今陇蜀，渊乎古洙泗。
冯刘振风霆，刘李渺涯涘。
况復有小李，隽永出大胾。
翁来试掉鞅，平地快奔驷。
逸驾相后先，六月乃一税。
渭南问风俗，剑南看形势。
岷峩连蓬婆，风赋达骈俪。
雕镌到微茫，抉剔逮菑翳。
连络数十城，八万四千偈。
彬彬奂文采，烂烂存表制。
分甘成暗投，效颦更拙计。
琼琚报木李，美齐诏当世。
乃今得琼琚，何以答佳惠。
谢陈紫薇致香秔一再宠和仍次韵·其一
作者：释居简
朝代：宋

精琼老瓦汰沉沙，蜂掠残零晚未衙。
功谢囊中餐玉法，钵分天上演纶家。
蔓虽引去徐留蔕，鞭欲行来嫩挑芽。
野蔌众多烦饤饾，敢从一筯万钱夸。
谢陈紫薇致香秔一再宠和仍次韵·其三
作者：释居简
朝代：宋

可能掷米化丹砂，更记人间早晚衙。
腰欲直伸轻五斗，供惭素餐漫千家。
清新变雅多奇态，鄙吝消它几许芽。
不是凤池提此话，纷纷浮俗浪传夸。
谢陈紫薇致香秔一再宠和仍次韵·其二
作者：释居简
朝代：宋

一掬甘泉煮白沙，群峯秀整似排衙。
无钱买帖临求米，背俗论交类丧家。
续遣新吟欺白雪，又如活火剪黄芽。
海商不惜兼金价，传向鸡林国裏夸。
谢陈紫薇致香粳一再宠和仍次韵
作者：释居简
朝代：宋

精琼老瓦汰沉沙，蜂掠残零晚未衙。功谢囊中餐玉法，钵分天上演纶家。蔓虽引去徐留蒂，鞭欲行来嫩挑芽。野蔌众多烦饤饾，敢从一箸万钱誇。一掬甘泉煮白沙，群峰秀整似排衙。无钱买帖临求米，背俗论交类丧家。续遣新吟欺白雪，又如活火剪黄芽。海商不惜兼金价，传向鸡林国里誇。可能掷米化丹砂，更记人间早晚衙。腰欲直伸轻五斗，供惭素餐漫千家。清新变雅多奇态，鄙吝消它几许芽。不是凤池提此话，纷纷浮俗浪传誇。
谢陈紫薇致香粳一再宠和仍次韵·其一
作者：释居简
朝代：宋

精琼老瓦汰沉沙，蜂掠残零晚未衙。功谢囊中餐玉法，钵分天上演纶家。蔓虽引去徐留蒂，鞭欲行来嫩挑芽。野蔌众多烦饤饾，敢从一箸万钱誇。
谢陈紫薇致香粳一再宠和仍次韵·其三
作者：释居简
朝代：宋

可能掷米化丹砂，更记人间早晚衙。腰欲直伸轻五斗，供惭素餐漫千家。清新变雅多奇态，鄙吝消它几许芽。不是凤池提此话，纷纷浮俗浪传誇。
谢陈紫薇致香粳一再宠和仍次韵·其二
作者：释居简
朝代：宋

一掬甘泉煮白沙，群峰秀整似排衙。无钱买帖临求米，背俗论交类丧家。续遣新吟欺白雪，又如活火剪黄芽。海商不惜兼金价，传向鸡林国里誇。
谢随庵赵牧之墨竹
作者：释居简
朝代：宋

胸中千亩不愿余，颖也戏剧资轩渠。
湖州九原不可作，百年合浦今还珠。
玄卿浓淡知权变，淋浪迅疾如驰电。
为君击节赏此音，孝娥庙刻题黄绢。
君胡不歌石鼎联，两手笑拍弥明肩。
又不钓垂五十犗，六鰲一掣空重渊。
幻成群玉参差立，露梢点滴鲛人泣。
鹘落还从兔起时，一机纔失嗟无及。
我住双岩峯下寺，梦断池塘无一语。
家山新绿报平安，万金堕眼宽西顾。
葛陂头角犹完全，镜中观影俱茫然。
坐令野人破屋壁，万里风烟生咫尺。